Tips Untuk Memastikan Kucing Anda Sihat dan Gembira

Pada tahun 2030 nantu, 60% populasi akan tinggal di Kawasan bandar. Satu pertiga daripada populasi ini akan berkongsi bandar mereka dengan sekurang-kurangnya separuh juta penduduk lain.

Dengan penduduk bandar yang semakin meningkat, bagaimana dengan masa depan haiwan peliharaan?

Kawasan yang tinggi sara hidupnya bukan tempat yang ideal untuk haiwan peliharaan. Mereka susah untuk keluar dari rumah tuan dan ruang dalam rumah pula agak terhad.

Untuk kucing, budaya hidup di dalam rumah memberikan kekangan untuk mereka berkelakuan normal.

Kucing merupakan spesis karnivor. Hal ini menuntut mereka untuk memburu. Menurut kajian, kucing mampu membunuh sehingga 4 bilion burung dan 21 bilion mamalia setiap tahun.

Walau bagaimanapun, tidak semua kucing itu sama. Ada kucing yang sesuai tinggl di dalam rumah, ada kucing lebih suka berkeliaran di luar. Setiap kucing ada keperluan dan personaliti masing-masing.

Kucing jalanan hiperaktif yang diselamatkan dan dibela yang tidak mempunyai pengalaman tinggal di dalam rumah dan tidak biasa dengan orang, mungkin tidak sesuai dibela di dalam rumah.

Kucing yang sesuai adalah kucing yang tua kerana tidak begitu aktif. Juga kucing yang berpengalaman berinteraksi dengan orang dan tinggal di dalam rumah.

Kucing rumah mempunyai kecenderungan untuk obesiti dan terlalu tidak aktif sama ada dari segi mental ataupun fizikal. Memberikan pendedahan dengan dunia luar, dapat memberikan kesejahteraan yang baik kepada kucing ini.

Disebabkan kucing merupakan spesis yang semi-sosial, mungkin terdapat persekitaran dalaman rumah yang kucing mahu elakkan. Perkara ini boleh jadi apa saja seperti perhatian yang berlebihan ataupun orang luar seperti tetamu serta haiwan lain yang tidak memahami konsep ruang peribadi. Perlu mengenalpasti apa yang kucing anda mahu elakkan.

Kucing memerlukan ruang ataupun Kawasan yang membolehkan mereka bersendirian untuk elakkan diri mereka daripada situasi yang memberikan mereka tekanan.

Namun, kena faham juga, kalua kita dapati kucing banyak menghabiskan masanya dengan bersembunyi, rumah kita mungkin bukan persekitaran yang sesuai untuk kucing.

Tekanan kucing yang tidak terkawal akan memberikan penyakit kepada kucing seperti idiopathic cystitis.

Untuk memastikan kucing sentiasa aktif, memburu adalah salah satu aktiviti yang baik untuk kucing memandangkan ia merupakan sifat tabii mereka. Pastikan kucing anda sentiasa bergerak dan sentiasa diberikan makan.

Dalam bab makanan, cukup berikan dalam jumlah yang kecil untuk elakkan risiko obesiti.

Seperti manusia, kucing juga memerlukan penjagaan diri. Kuku yang tajam adalah perlu bagi kucing untuk memanjat dan mempertahankan diri.

Kucing sentiasa mencakar perabot ataupun tikar untuk menajamkan kuku mereka. Sekiranya anda tidak mahu perabot anda rosak, sendiakan tempat untuk mereka lakukan demikian.

Pastikan juga kucing anda selesa untuk membuang air. Sentiasa menggantikan pasir dan mengemas tempat mereka membuang air. Pastikan tempat membuang air itu berjauhan dengan makanan mereka.

Kucing adalah haiwan yang rumit dan setiap daripada mereka mempunyai keperluan masing-masing. Sebelum anda membuat keputusan untuk membela seekor kucing, pastikan anda dapat memenuhi keperluan mereka.

RUJUKAN:


Teknologi Vaksin Covid-19 Membuka Kepada Penciptaan Vaksin HIV

Selepas berjaya menghasilkan vaksin Covid-19 menerusi teknologi penghantar RNA (mRNA), kini Moderna pula sedang dalam proses membangunkan vaksin HIV pertama. Dan pada Khamis lepas, syarikat mengumumkan fasa pertama percubaan vaksin membabitkan manusia. Moderna berharap teknologi mRNA ini dapat mengatasi salah satu cabaran sains yang paling sukar.

Untuk fasa pertama percubaan vaksin, Moderna mahu merekrut peserta yang sihat tubuh badan dan berusia antara 18 hingga 50 tahun. Fasa ini akan menilai tahap keselamatan vaksin dan keupayaannya menghasilkan pelbagai jenis antibodi pemu.sn.ah terhadap HIV. Kajian ini dijangka berlangsung sehingga Mei 2023.

Sebelum ini, ramai saintis percaya penghasilan pelbagai jenis vaksin sebagai kunci untuk menambahbaik sistem imuniti terhadap HIV. Ini kerana virus HIV jauh lebih licik mengelak dikesan sistem imuniti badan berbanding virus-virus lain termasuk Covid-19.

Kelicikan ini berlaku disebabkan pepaku protein HIV dilapisi dengan lebihan gula boleh memasuki sel manusia sekaligus tersembunyi daripada dilihat antibodi. Ini sudah pasti menyukarkan antibodi menyingkirkan virus dari badan.

HIV juga boleh berlegar dalam badan selama bertahun-tahun sebelum bermutasi sebagai virus AIDS. Semasa tempoh berkenaan, virus akan kerap bermutasi termasuk mengubah pepaku proteinnya sehingga tidak dikenali oleh antibodi badan.

Harapan Moderna untuk mengatasi permasalahan ini ialah menerusi dua jenis vaksin, mRNA-1644 dan mRNA-1574. Dua vaksin ini mampu mencetuskan antibodi pemu.sn.ah luas (bnABs) berbanding vaksin-vaksin lain. Antibodi ini boleh mensasarkan pelbagai varian HIV dan membuang bahagian malar virus yang tidak berubah walaupun selepas bermutasi.

Bagi pakar imunologi Profesor Robin Shattock dari Imperial College London, beliau menyifatkan fasa percubaan Moderna membabitkan manusia sebagai langkah pertama yang penting dalam menyelesaikan permasalahan vaksin HIV. Malah, beliau merasa teruja melihat penggunaan mRNA sebagai asas kepada vaksin HIV.

Vaksin Covid-19 keluaran Moderna berfungsi dengan cara menghantar arahan genetik kepada badan di mana kod untuk penghasilan pepaku protein yang meliputi bahagian luar virus berlaku. Ia akan mencetuskan reaksi imun dan membenarkan badan menghasilkan pertahanan seperti sel T, sel B dan antibodi sekaligus menyediakan perlindungan terhadap jangkitan sebenar.

Tambah Prof Shattock, teknologi mRNA dilihat kunci kepada penyelesaian isu vaksin HIV tetapi ia dijangka mengambil masa beberapa tahun. Ia mungkin dapat mempercepatkan proses vaksin tetapi ia masih belum dapat menyelesaikan permasalahn utama: mencetuskan bnABs. Justeru, fasa percubaan ini dianggap penting bagi melihat impak penghasilan bnABs oleh kedua-dua vaksin.

Untuk vaksin HIV ini, Moderna bekerjasama dengan Inisiatif Vaksin AIDS Antarabangsa dan Yayasan Bill dan Melinda Gates. Ketika ini, terdapat 38 juta penghidap HIV dilaporkan di seluruh dunia dengan dua juta kes jangkitan baru dilaporkan setiap tahun. Sejak virus ini muncul pada awal 80-an, 36.3 juta orang ma.ti akibat HIV.

RUJUKAN:

Lovett, Samuel. (2021). ‘A potential first step forward’: Moderna to launch human trials for new HIV vaccines. The Independent.


Eustace Si Rahib – La-nun Perancis Dan England Kurun Ke-13 Masehi

Eustace si Rahib merupakan seorang l4nvn masyhur yang bergiat aktif di Selat Inggeris pada awal kurun ke-13 Masehi. Selain berkecimpung dalam dunia perl4nvnan, Eustace turut dicatatkan pernah bekerja sebagai seorang petugas rasmi di bawah seorang count. Sebagai seorang l4nvn, Eustace pada mulanya berada di pihak Inggeris sebelum kemudiannya beralih arah ke Perancis yang ketika itu sedang berperang dengan England.

KEHIDUPAN AWAL EUSTACE

Eustace si Rahib dilahirkan sekitar tahun 1170 Masehi dengan nama sebenarnya adalah Eustace Busket. Tempat kelahirannya dipercayai terletak berhampiran Boulogne, utara Perancis. Menurut Romance of Eustace, karya biografi yang dikarang pada 1223-1284 oleh seorang penulis tidak dikenali dari Picardy, Perancis, Eustace dilahirkan di Corse, yang mungkin merujuk kepada Courset, berjarak kira-kira 19 km dari Boulogne.

Eustace adalah anak lelaki kepada Badouin Busket, seorang bangsawan kecil di Boulogne. Tempoh pembesarannya berlangsung sama seperti kebanyakan bangsawan lain pada waktu itu. Bagaimanapun, kehidupan Eustace mula menunjukkan perubahan ketara selepas beliau berangkat ke Toledo, Sepanyol.

Kononnya, Eustace berkelana ke Toledo bagi tujuan mempelajari ilmu hitam di sebuah gua. Beliau disifatkan sebagai seorang pengamal ilmu hitam yang mahir dan tiada tolok bandingan di Perancis. Namun, dakwaan-dakwaan sedemikian langsung tiada bukti sokongan dan sejarahwan tidak dapat memastikan sama ada ianya direka sendiri oleh pengarang Romance of Eustace atau cerita tersebut diambil daripada pihak lain.

Bagaimanapun, sebahagian masyarakat pada zaman terkemudian mempercayai dakwaan tersebut dan mereka bahkan mengaitkan kejayaan Eustace sebagai seorang l4nvn dengan ilmu hitam yang dikuasainya sejak muda.

Apa yang pasti, pada peringkat selanjutnya dalam hidup beliau, Eustace menjadi rahib. Beliau memasuki Biara Benedictine yang terletak tidak jauh dari Boulogne. Sebab-sebab yang mendorongnya untuk menjadi rahib tidak diketahui. Ada sejarahwan yang berpandangan, pilihan tersebut diambil kerana beliau adalah anak bongsu dalam keluarga bangsawan dan kebiasaannya anak bongsu bangsawan ditetapkan supaya menjadi rahib. Bagaimanapun, beliau dicatatkan sebagai seorang rahib yang buruk perilakunya.

Misalnya, beliau pernah mengajak rahib-rahib lain untuk menjamu makanan sedangkan ketika itu mereka sedang berpuasa. Beliau juga pernah menc4rvt semasa mereka sedang membaca Doa Harian (Divine Office) dan kentut di serambi gereja. Walaupun perilakunya sebagai rahib agak buruk, agak ironi apabila beliau diingati dengan nama timangan Eustace si Rahib.

Apapun, Eustace tidak berada lama di biara tersebut. Menurut Romance of Eustace, beliau meninggalkan dunia rahib bagi menuntut keadilan daripada Count of Boulogne atas pembvnvhan ayahnya. Namun, dakwa seorang rahib merangkap penulis Benedictine yang bernama Matthew Paris , Eustace meninggalkan biara kerana mahu mendapatkan harta tinggalan adik-beradiknya yang men!ngg4l dunia tanpa pewaris. Pendapat kedua ini dianggap aneh kerana dalam Pert3mpvran Sandwich yang meng0rb4nkan nyawa Eustace, dicatatkan bahawa adik-beradiknya terselamat.

Walaupun Eustace gagal memujuk Count untuk menghakimi pembvnvh bapanya, beliau tidak berputus asa sebaliknya membawa pasukannya sendiri bagi mengejar pembvnvh tersebut, yang dicatatkan bernama Hainfrois de Heresinghen. Setelah kedua-duanya saling berhadapan, Eustace dan Hainfrois menghantar wakil masing-masing untuk beradu tenaga. Wakil Eustace tewas, justeru Hainfrois mendakwa dirinya tidak bersalah. Semenjak itu, Eustace tidak lagi mengejar Hainfrois bagi membalas dendam ke atasnya. Beliau kemudian membawa diri menghadap Renaud de Dammartin, Count of Boulogne, dan mencurahkan khidmat bakti kepadanya.

Sebagai petugas rasmi (lantikan raja), Eustace dipertanggungjawabkan dengan hal-ehwal pentadbiran, termasuklah urusan yang bersifat kewangan. Setelah berkhidmat selama beberapa tempoh, Eustace dituduh menyeleweng wang kerajaan dan hal ini mencetuskan pertengkaran antara beliau dan Renaud. Sebahagian sejarahwan berpendapat tuduhan tersebut dilemparkan oleh Hainfrois bagi menyingkirkan Eustace.

Pada mulanya, Eustace mengaku tidak bersalah dan mengemukakan aduan kepada pihak bertanggungjawab. Namun, beliau kemudiannya melarikan diri atas sebab-sebab yang tidak jelas. Tindakan tersebut mendorong Renaud untuk menyimpulkan bahawa Eustace sememangnya bersalah, sekaligus mewartakan beliau sebagai penjenayah yang dikehendaki. Harta Eustace lantas dir4mp4s dan ladang miliknya pula dib4k4r. Susulan itu, Eustace pun bersumpah untuk memberikan balasan setimpal kepada Renaud lalu menjadi seorang per0mp4k, sama seperti Robin Hood yang hidup sezaman dengan beliau.

KISAH SEBAGAI PER0MP4K DAN L4NVN INGGERIS

Terdapat banyak kisah yang mewarnai perjalanan hidup Eustace sepanjang beliau menjadi per0mp4k. Antaranya, beliau pernah memperdaya seorang kesatria Renaud dengan berpakaian seperti wanita. Dikisahkan, Eustace mendekati kesatria tersebut lalu menawarkan tubuhnya dengan imbalan, kesatria itu membenarkannya menaiki kuda beliau. Dek kerana tergoda dengan tawaran tersebut, kesatria itu pun membantu Eustace menaiki kudanya. Tanpa semena-mena, Eustace melepaskan kentut tepat pada muka kesatria itu lantas dengan pantas melarikan kuda tersebut.

Dalam kisah lain, Eustace pernah memperdaya Renaud dengan menyamar sebagai seorang peminta sedekah. Renaud tanpa mengesyaki apa-apa lantas menghulurkan sejumlah wang kepada Eustace, yang langsung sahaja melompat ke atas kudanya dan memacu pergi.

Walau bagaimanapun, tidaklah semua kisah r0mp4kan Eustace bersifat lucu. Sebahagiannya malah menyeramkan. Misalnya, Eustace pernah men4ngk4p lima orang pengawal peribadi Renaud. Empat orang daripada mereka habis dip0t0ng kakinya oleh Eustace. Sambil itu, pengawal kelima sengaja dibiarkan hidup untuk menyampaikan pesanan kepada Renaud. Dalam peristiwa lain, Eustace pernah menangkap seorang kanak-kanak lelaki yang beliau syak sebagai salah seorang pengintip Renaud. Tanpa memberi peluang kepada anak kecil itu untuk membela diri, Eustace langsung sahaja memaksa beliau menggantung dirinya sendiri sehingga m4t!.

Walaupun kegiatan Eustace cukup memeningkan kepala Renaud, segalanya berakhir apabila bangsawan itu menjalinkan kerjasama dengan Raja Perancis. Dalam erti kata lain, Eustace bukan sekadar dimvsvhi Renaud, tetapi seluruh negara. Oleh kerana itu, Eustace pun membawa diri ke istana Raja John dan menumpahkan khidmat kepada England yang ketika itu sedang berp3r4ng dengan Perancis.

Karier Eustace di istana Raja John bermula sekitar 1205 M. Pada waktu itulah, Eustace mula menceburi bidang perl4nvnan. Kegiatannya banyak bertumpu di Selat Inggeris dan Selat Dover, dengan kapal-kapal Perancis menjadi mangsanya. Kebolehan Eustace diperakui sendiri oleh Raja John. Justeru, beliau mengurniakan Eustace kepimpinan ke atas lebih 30 buah kapal bagi menghuru-harakan kedudukan Perancis.

Hubungan antara Eustace dan Raja John berlangsung mesra. John malah membenarkan Eustace bertindak sewenangnya di lautan. Walaupun Eustace meny3r4ng kesemua kapal yang dijumpainya, termasuklah kapal-kapal Inggeris, beliau sama sekali tidak ditegur oleh Raja John. Lebih daripada itu, Eustace dianugerahi pula beberapa bidang tanah di Norfolk, selain diperkenan untuk membina pangkalan l4nvn di Pulau Sark. Makanya, tidak hairan jika namanya masyhur dalam kalangan warga bandar pelabuhan di pantai selatan Inggeris.

Bagaimanapun, hubungan mesra antara dua tokoh tersebut mula renggang pada tahun 1212 sehingga 1214. Hal ini dipercayai berpunca daripada beberapa faktor. Antaranya, Raja John menjalinkan hubungan baik dengan mvsvh lama Eustace, iaitu Renaud si bangsawan Coulogne. Eustace dan isterinya juga pernah dipenjarakan sewaktu beliau gagal membayar hutang kepada Raja John. Menurut Romance of Eustace, anak perempuan Eustace yang dijadikan sebagai tahanan raja Inggeris itu habis dib4k4r hidup-hidup dan anggota tubuhnya dil4p4h, sebelum akhirnya beliau m4t! dibvnvh. Faktor terakhir adalah reputasi Eustace yang semakin meningkat membuatkan Raja John menganggapnya sebagai ancaman buat England lantas beliau pun meny3r4ng pangkalan Eustace di Sark.

EUSTACE KEMBALI MEMIHAK PERANCIS

Oleh kerana itu, Eustace sekali lagi mengubah haluan. Kali ini, kesetiaannya dicurahkan kepada Perancis. Sama seperti Raja John, Philip Augustus si raja Perancis turut memperakui kebolehan Eustace di lautan. Namun, beliau turut menyedari bahawa Eustace adalah seorang yang bersifat oportunis. Bagaimanapun, kerisauan tersebut tidak menghalang beliau dari melantik Eustace sebagai laksamana.

Pada masa itu, P3r4ng Baron Pertama meletus di England. P3r4ng tersebut memperlihatkan baron-baron Inggeris yang men3nt4ng kerajaan bertindak menjemput Louis, putera Philip, untuk masuk ke England dan merebut takhta Inggeris dari Raja John.

Sewaktu Perancis melakukan s3r4ngan awalnya pada Mei 1216, Eustace bertanggungjawab mengangkut pasukan t3nt3ra dan barang bekalan mengharungi Selat Inggeris. Memasuki musim bunga pada tahun berikutnya, Eustace mencurahkan jasa dengan mervntvhkan kepungan armada Inggeris ke atas bandar pelabuhan Rye dan menyelamatkan Louis yang terperangkap di sana. Lewat tahun sama, Eustace sekali lagi menyelamatkan Louis. Namun dalam peristiwa tersebut, Eustace menghadapi musibah.

S3r4ngan Louis ke atas England pada mulanya berjalan dengan baik. Sejurus selepas berlabuh di pantai England, beliau dengan pantas merebut separuh wilayah England dan meraih sokongan lebih 2/3 baron Inggeris. Namun setahun kemudian, keadaan berubah sepenuhnya. Kemangkatan Raja John pada bulan Oktober 1216 mendorong baron-baron Inggeris untuk menumpahkan kesetiaan kepada Raja Henry III, putera John yang berusia 9 tahun.

Semenjak itu, pasukan Inggeris mem3r4ngi Louis dengan sepenuh hati. Pada Mei 1217, Louis tewas dalam Pert3mpvran Lincoln dan beliau terpaksa berundur ke selatan. Kekalahan tersebut mendorong Lincoln untuk memeterai perjanjian damai bagi menamatkan p3p3rangan. Namun, beliau berubah fikiran setelah mendengar berita kedatangan pasukan bantuan dari Perancis.

Pasukan tersebut tidak lain dan tidak bukan diketuai oleh Eustace. Ia terdiri daripada 70 buah kapal bekalan dan 10 kapal p3r4ng. Bagaimanapun, mereka terpaksa berhadapan dengan armada Inggeris dari Dover yang berkekuatan 40 buah kapal. Pasukan laut Inggeris yang berada di bawah kepimpinan Hugh de Bugh dengan penuh bergaya menewaskan armada Perancis dalam Pert3mpvran Sandwich (juga dikenali sebagai Pert3mpvran Dover).

Namun, punca kekalahan tersebut tidaklah diletakkan sepenuhnya pada bahu Eustace, sebaliknya pada Robert de Courtenay, bakal maharaja Konstantinopel. Walaupun Eustace merupakan laksamana armada, kepimpinan tertinggi disandang oleh de Courtenay sekaligus perintahnya lebih diutamakan berbanding Eustace.

Nasihat Eustace supaya tidak mengejar armada Inggeris yang berpura-pura berundur tidak diendahkan oleh de Courtenay. Akibatnya, kapal-kapal Perancis menjadi mangsa b3d!lan kapal-kapal Inggeris  dengan de Courtenay sendiri dijadikan sebagai tahanan p3r4ng, sebelum dibebaskan setelah membayar tebusan.

Bagaimanapun, nasib Eustace tidak sebaik de Courtenay. Walaupun beliau bersedia membayar tebusan dengan segala harta miliknya, Inggeris yang menyimpan d3nd4m terhadapnya enggan membebaskan beliau. Eustace hanya diberikan peluang untuk memilih lokasi kem4t!annya – iaitu sama ada di palang gantungan kapal atau di sebelah trebuchet. Pilihan Eustace tidak dicatatkan sejarah. Hanya nama algojonya sahaja diketahui, iaitu Stephan Crabbe. Dengan demikian, tamatlah riwayat Eustace si Rahib, salah seorang l4nvn masyhur dalam sejarah.

TERJEMAHAN

Wu Mingren. (14 Disember 2020). Eustace the Monk: Talented Pi-rate for the French and the English. Ancient Origins.


Sejarah Awal Perjuangan Kristian Di Semenanjung Korea

Sebelum ini, kita bercerita pasal macam mana agama Kristian bertapak di Korea. Sekarang kita bercerita pasal sejarah awal perjuangannya pula. Sewaktu kita menonton K-drama atau apa-apa bentuk hiburan yang berasal dari Korea Selatan, paling kurang kita pasti akan disajikan dengan sesetengah adegan yang menonjolkan bahawa masyarakat Korea Selatan menganuti agama Kristian. Paparan-paparan yang menonjolkan tentang keadaan masyarakat Korea Selatan ini lantas telah menimbulkan persoalan di benak pemikiran penulis.

Persoalan yang timbul itu adalah bagaimana agama Kristian ini diraikan dan diterima oleh masyarakat Korea Selatan pada awalnya. Mana tidaknya, dari segi geografinya, Korea Selatan merupakan sebuah negara yang terletak di Timur Asia. Tambahan pula, kawasan Timur Asia pula sinonim dengan agama-agama seperti Buddha, Shinto, Tao dan sebagainya. Oleh yang demikian, bagi menjawab persoalan yang menarik ini, kita perlu menelusuri kembali sejarah awal bagaimana agama Kristian yang berpusat jauh di benua eropah boleh sampai dan bertapak dengan kukuh di Semenanjung Korea.

Agama Kristian merupakan agama terbesar di Korea Selatan dan dipeluk oleh lebih kurang separuh daripada warganya. Pada hari ini, terdapat kira-kira 13.7 juta orang penganut Kristian di Korea Selatan. Majoriti rakyat Korea Selatan (56.1% berdasarkan bancian nasional 2015) adalah tidak beragama (Atheis). Manakala, Agama Kristian dan Buddha merupakan agama yang paling dominan di kalangan rakyat Korea Selatan. Bagi agama Kristian, aliran yang menjadi pilihan majoriti untuk dianuti ialah aliran Protestan yang mewakili (19.7%) dari jumlah populasi, manakala aliran Katolik (7.9%). Selebihnya, rakyat Korea Selatan menganut Buddhisme Korea (15.5%), dan Sebilangan kecil (0.8% keseluruhannya) merupakan penganut agama lain, termasuk Buddhisme Won, Confucianisme, Cheondoisme, Islam, Daejongnisme, Kristian Orthodox, Jeungsanisme dan bermacam lagi kepercayaan lain.

Menurut catatan, pengamalan agama Kristian di Semenanjung Korea pada peringkat awal dapat dibahagikan kepada dua aliran, iaitu aliran Katolik dan Protestan. Aliran Kristian yang pertama memasuki Semenanjung Korea ialah aliran Katolik. Agama Kristian aliran Katolik mula dibawa masuk ke Semenanjung Korea pada abad ke-18 oleh seorang penganut Kristian berbangsa Korea yang bernama Yi Seung-hun.

Yi Seung-hun atau Peter Li dilahirkan pada tahun 1756 di Seoul dan merupakan anak kepada Soam Yi Dong-u. Ironinya, bapa Yi Seung-hun iaitu Soam Yi Dong-u merupakan antara yang menentang ajaran Kristian. Manakala ibu kepada Yi Seung-hun tidak dapat dikenal pasti akan identitinya.

Benih-benih Kristian dikatakan mula hidup di hati Yi Seung-hun apabila beliau mula mempelajari dan membaca terjemahan teks-teks berkenaan Kristian bermazhab Katolik. Setelah membaca teks-teks tersebut, Yi Seung-hun menjadi tertarik untuk mendalami ilmu agama Kristian. Yi Seung-hun bertuah kerana berpeluang mengikuti bapanya yang bertugas sebagai diplomat ke Beijing pada tahun 1784. Semasa di Beijing, Yi Seung-hun telah bertemu dengan seorang mubaligh Kristian yang dikenali sebagai Yi Byeok. Yi Byeok merupakan antara sarjana Kristian berbangsa Korea yang berpengaruh sepanjang sejarah penyebaran agama Kristian di Semenanjung Korea.

Sepanjang pertemuannya dengan Yi Byeok, Yi Seung-hun telah dibaptiskan pada tahun 1784 lalu menukar namanya kepada Peter Li. Antara faktor utama mengapa Yi Seung-hun menukar namanya adalah kerana nama ‘Peter Li’ dianggap lebih sesuai dengan status barunya sebagai seorang penganut agama Kristian. Selepas selesai berkelana di China, Yi Seung-hun kembali ke Semenanjung Korea. Yi Seung-hun pulang ke Korea sambil membawa balik beberapa batang salib serta beberapa buah naskhah yang berkaitan dengan ajaran Kristian beraliran Katolik. Sejak itu, Yi Seung-hun mula menjalankan kegiatan penyebaran agama Kristian di kalangan ahli keluarganya serta masyarakat setempat. Apa yang mengejutkan adalah Yi Seung-hun berjaya mengumpul pengikut dalam jumlah yang agak besar.

Namun usaha penyebaran agama Kristian yang sedang rancak berjalan itu mula menerima ancaman oleh pihak kerajaan. Hal ini demikian kerana, Dinasti Joseon yang merupakan penguasa Semenanjung Korea pada waktu itu menganggap bahawa agama Kristian yang semakin berkembang itu sebagai satu fahaman yang agak subversif. Maksudnya, menurut kaca mata Dinasti Joseon, agama Kristian dianggap sebagai ajaran yang berisiko untuk menghakis pengaruh serta kedudukan Dinasti Joseon sebagai pemerintah mutlak di tanah Korea. Oleh yang demikian, kerajaan Joseon telah bertindak melakukan penindasan ke atas penganut Kristian pada waktu itu. Kerajaan Joseon dikatakan menyeksa sesiapa sahaja yang disyaki mengamalkan ajaran Kristian di Semenanjung Korea.

Kemuncak kepada penindasan ini berlaku pada tahun 1801. Pada tahun ini, kira-kira 300 orang penganut agama Kristian telah dibantai oleh pihak kerajaan dibawah arahan Ratu Jeongsun. Lebih malang lagi, peristiwa yang dikenali sebagai pembantaian Sinyu atau dalam bahasa koreanya dikenali sebagai Sinyu Bakhae ini turut mengorbankan Yi Seung-hun dan ibu saudaranya, Yi Ga-hwan.

Walaubagaimanapun, tindakan kejam kerajaan Joseon yang telah membunuh ratusan penganut Kristian serta menyebabkan kematian Yi seung-hun dilihat langsung tidak mematikan api perjuangan Kristian di Semenanjung Korea. Hal ini dikatakan demikian kerana, pada akhir abad ke-19, Kerajaan Joseon telah melaksanakan dasar buka pintu bagi Semenanjung Korea untuk berhubung dengan dunia luar.

Impaknya, bagi meraikan dasar baru ini, pihak kerajaan Joseon mula mengamalkan sikap toleransi terhadap orang-orang asing termasuklah penganut agama Kristian. Menurut sumber, pada waktu inilah aliran Protestan mula dibawa masuk ke dalam Semenanjung Korea. Sebelum daripada itu, sebenarnya bibit-bibit perjuangan untuk membawa masuk kemasukan aliran protestan telah mula diperjuangkan sejak pertengahan abad ke-19, namun ianya dilihat gagal memenuhi hasrat perjuangan asal. Namun ianya tidaklah mematikan terus perjuangan aliran protestan, apabila terdapat masyarakat Korea yang menetap di Manchuria yang mengadakan hubungan dengan salah seorang mubaligh dari Scotland iaitu John Ross (1842–1910).

Hasil daripada hubungan masyarakat Korea dengan John Ross, bahan-bahan berkaitan protestan juga telah berjaya diseludup masuk sehinggalah gerakan ini dirancakkan lagi dengan kehadiran Horace Allen (1858– 1932) yang tiba pada tahun 1884. Horace merupakan seorang doktor yang juga merupakan rakan kepada raja Joseon pada ketika itu. Horace merupakan antara mubaligh yang berperanan besar dalam perjuangan aliran protestan di Korea. Dipendekkan cerita, masyarakat Korea menyambut baik kemasukan aliran Protestan ini. Buktinya Gereja Protestan pertama di Semenanjung Korea telah dibuka oleh penduduk tempatan sendiri. Individu yang membuka gereja tersebut bernama Seo Sang-Ryun. Beliau membukanya pada tahun 1884 di Kampung Sorae yang berada dalam wilayah Hwang Hae.

Apa yang mengejutkan, perkembangan penyebaran Kristian juga dipercayai disumbangkan oleh dinasti Joseon itu sendiri. Hal ini dapat dilihat menerusi budaya yang diamalkan oleh kerabat diraja Joseon dan para intelektualnya yang menjadikan negara barat sebagai model untuk memajukan Korea pada waktu itu, kebanyakan daripada mereka mengangkat karya-karya yang ditulis oleh mubaligh Katolik dan Protestan. Oleh yang demikian, tidak dapat dinafikan bahawa budaya yang diamalkan oleh para penguasa ini telah merancakkan lagi pertumbuhan agama Kristian di Semenanjung Korea.

Semasa Semenanjung Korea berada di bawah penjajahan Empayar Jepun, pengamalan agama Kristian di kalangan penduduk Korea dilihat secara langsung semakin kukuh bertapak seiring dengan perkembangan semangat nasionalisme Korea yang memperjuangkan kemerdekaan dari Jepun. Punca kepada berlakunya pengukuhan agama Kristian dikalangan masyarakat Korea itu merupakan rentetan daripada tindakan Empayar Jepun yang menekan  orang Korea untuk menerima agama Shinto.

Pertumbuhan dan perkembangan kedua-dua aliran iaitu Katolik dan Protestan terus berlangsung setelah berakhirnya perang dunia kedua pada tahun 1945 iaitu setelah pihak bersekutu berjaya menghalau tentera Jepun keluar daripada bumi Korea. Malangnya, pada tahun yang sama, Semenanjung Korea telah dipisahkan kepada dua buah negara yang berlainan ideologi dan sistem pemerintahannya. Di bahagian utara, sebuah negara yang membawa ajaran komunis telah diasaskan dibawah pengaruh dan tajaan Kesatuan Soviet. Manakala, sebuah negara demokrasi yang anti-komunis dibentuk di wilayah selatan.

Disebabkan pemisahan ini, majoriti penduduk Kristian yang berada di wilayah utara Semenanjung Korea pada masa itu telah berhijrah ke Korea Selatan bagi mengelakkan tekanan daripada kerajaan komunis di Korea Utara. Hal ini demikian kerana, kerajaan komunis yang berpusat di Pyongyang telah mengharamkan segala amalan yang berkaitan dengan agama Kristian. Kerajaan komunis pimpinan Kim Il-Sung sebaliknya menawarkan ‘agama’ baru dengan telah memartabatkan ideologi Juche sebagai pegangan yang wajib diutamakan oleh sekalian rakyat di Korea Utara.

Konklusinya, menurut kajian yang dikeluarkan pada tahun 1991, dianggarkan bahawa 18.4% penduduk Korea Selatan merupakan penganut Ajaran Kristian aliran Protestan sekaligus mengatasi bilangan penganut aliran katolik yang hanya berjumlah 6.7%. Sehingga hari ini, agama Kristian terus berkembang seiring dengan sistem pendidikan serta proses pemodenan gaya barat yang dilaksanakan oleh Korea Selatan.

RUJUKAN

Berman, H. J. (1959). The Influence of Christianity Upon the Development of Law. Okla. L. Rev., 12, 86.

Iraola, Antton Egiguren (2007) True Confucians, Bold Christians: Korean Missionary Experience. A Model for the Third Millennium.

Lee, Jung Ha , Hahn, Bae-ho , Lee, Ki-baik , Lew, Young Ick and Lee, Kwang-rin. “Korea”. Encyclopedia Britannica

Bacaan Lanjut

Christianity in Korea. Association for Asian Studies. (2021, August 20). Retrieved from https://www.asianstudies.org/publications/eaa/archives/christianity-in-korea/


10 Cara Meningkatkan Pretasi Window 10

Biar saya persembahkan satu senario. Anda ada satu tugasan penting yang mahu diselesaikan segera. Tetapi komputer anda enggan beri kerjasama dengan prestasi yang lambat sehingga membuatkan anda naik darah. Ini bukan perkara baru, ia masalah biasa dihadapi pengguna setiap hari. Anda menyangka dengan membeli komputer dengan perisian baru seperti Microsoft 10, masalah tersebut akan hilang begitu saja. Ia tetap akan muncul melainkan ada beberapa perkara anda boleh cuba untuk atasi masalah ini.

Antara ciri menarik menu Start Microsoft 10 ialah ia kelihatan seksi dan telus tetapi ketelusan ini perlu dibayar dengan sedikit kehilangan ruang data. Untuk mendapatkannya semula, pergi ke bahagian Setting, pilih Personalization > Colors dan matikan fungsi Make Start, taskbar and action center transparent.

Menjadikan menu Start, taskbar dan action center telus satu perkara tetapi jangan lupa, Windows 10 turut mempunyai kesan khas yang disediakan untuk para pengguna. Jangan risau, anda boleh saja mematikan ia dengan mengikut langkah ini. Klik sebelah kanan menu Start dan pilih System. Klik Advanced System Settings untuk buka menu System Properties. Pergi ke bahagian tab Advanced kategori Performance, klik Settings dan anda akan ditunjukkan dengan pilihan Performance Options. Pergi ke Visual Effects dan anda boleh saja pilih Adjust for best performance untuk matikan semua animasi dan kesan khas Windows 10 atau anda boleh saja ubahsuai mengikut selera anda. Setelah selesai, tekan OK untuk mengaplikasikan perubahan yang telah dibuat.

Saya pasti ramai tertanya-tanya, walaupun selepas melakukan perubahan untuk meningkatkan prestasi komputer masing-masing, mengapa sistem lambat beroperasi mengikut standard ditetapkan. Salah satu punca kepada perkara ini ialah anda terlalu banyak program Startups bila anda menghidupkan komputer. Cara terbaik ialah pergi ke Task Manager, tekan tab Startups dan anda akan diberi senarai program Startups bila anda menghidupkan komputer. Jika ada program dirasakan melambatkan komputer anda, tekan sebelah kanan dan matikan.

Windows 10 ada troubleshooter yang disediakan untuk pengguna untuk mencari dan membaiki masalah yang timbul berkenaan kelembapan prestasi komputer anda. Hanya perlu pergi Control Panel > Security and Maintenance > Troubleshoot common computer problems > System and Security > Run Maintenance Tasks.

Bila anda menghidupkan komputer, anda akan dapati masa yang diambil Boot Menu agak lama iaitu 30 saat. Anda boleh saja tukar setting tersebut dengan mengikut langkah-langkah ini. Pergi ke Control Panel > System > Advanced System Settings > Startup and Recovery > Settings > Time to display list of operating systems. Ubah masa standard iaitu 30 saat kepada 10 saat dan tekan OK.

Kita tahu, Microsoft cuba menjadikan perisiannya bersifat mesra pengguna. Maka tidak hairanlah dalam Microsoft 10, perisian cuba beri tips kepada pengguna untuk dapatkan hasil terbaik dari sistem operasi komputer. Tetapi pada masa, ia juga mengambil sedikit ruang data anda. Jika anda rasa tidak selesa, anda boleh saja matikan ia dengan pergi ke Settings > System > Notifications and actions dan matikan get tips, tricks and suggestions as you use Windows.

Tips yang saya beri ini bersifat menang-menang kepada semua. Bila anda bersihkan cakera anda, anda bukan saja memperbaiki prestasi komputer malah menambah lebih banyak ruang data anda. Disk Cleanup bukan perkara baru tetapi program ini boleh saja membuang fail-fail sementara dan sampah yang mengisi cakera keras (hard disk) anda. Hanya perlu cari Disk Cleanup, biarkan ia beroperasi dan bila ia selesai memilih program yang membebankan komputer anda, tekan Clean up system files.

Kita ada satu tabiat berkenaan komputer iaitu memasukkan mana-mana program yang kita suka tanpa ambil kira bilangan ruang data dalam komputer. Bila mana kita tidak gunakan ia, ia menjadi satu pembaziran pada ruang data dan memperlahankan prestasi komputer kita. Pergi ke Control Panel > Program > Uninstall a program. Semak senarai program dari semasa ke semasa dan jika anda rasa ia tidak berguna lagi, klik Uninstall pada bahagian atas senarai atau klik sebelah kanan dan pilih Uninstall.

Jika anda nak jimatkan penggunaan kuasa bateri, boleh saja pilih Power Saver. Tetapi jika tidak, baik pilih Balanced atau High Performance. Kenapa? Sebab ia sebenarnya mempengaruhi prestasi komputer anda. Dan jangan terkejut jika anda tekan Control Panel > Hardware and Sound > Power Options, pilihan ini turut disediakan untuk komputer meja anda. Melainkan anda nak jimatkan kuasa bateri, ia sebenarnya tidak mendatangkan sebarang manfaat pun. Pilih pelan tenaga mana yang sesuai mengikut kesesuaian anda.

Siapa sangka dengan menghidupkan semula komputer anda, anda sebenarnya membuang semua memori dan mana-mana proses yang mengambil semua ruang data. Tidak seperti mematikan komputer (shutdown), ia akan terkesan dengan Windows 10 Fast Startup di mana ia akan menyimpan snapshot PC dan mana-mana proses dalam satu hiberfile untuk boot-up yang lebih pantas. Sementara restart sama sekali tidak terkesan dengan Fast Startup, sekiranya anda ada menghidupkan fungsi Fast Startup, menghidupkan semula komputer anda satu-satunya proses membuang memori dan proses-proses semasa shutdown.

Pandangan: Saya baru saja mengaplikasi beberapa langkah yang dicadangkan ini dan saya dapati ia jauh lebih baik berbanding setting standard yang dicadangkan Microsoft. Tak perlu nak tambah program baru, hanya amalkan saja apa yang disebut ini. Bukan saja ruang data dapat dijimatkan, malah dapat selamatkan diri sendiri dari pening kepala sebegini.

Sumber:

Elliot, Matt and Purewal, Sarah Jacobson. (2017). CNET.com. Windows 10: Make your PC faster without installing an SSD. https://www.cnet.com/how-to/easy-ways-to-speed-up-windows-10/


Asal-Usul Undi Tidak Percaya

Kebetulan pada hari ini, 80 tahun yang lepas (9 Mei 1940), UK pun mengalami krisis politik yang melibatkan undi tidak percaya ke atas PM Neville Chamberlain.

Undi tidak percaya (vote of no-confidence) dicipta oleh Parlimen UK untuk buang PM/kerajaan yang dianggap telah kehilangan “keyakinan” majoriti ahli parlimen akibat kegagalan atau salah laku.

Orang first yang kena no-confidence vote ialah Robert Walpole, PM Britain pertama (gambar kiri). Usul dibentangkan oleh Samuel Sandys (gambar kanan).

Walaupun Walpole selamat dalam undi, Walpole meletak jawatan pada tahun seterusnya.

Undi tidak percaya 9 Mei 1940 terhadap Chamberlain pula diusulkan oleh Clement Attlee, ketua pembangkang (Labour) yang hilang kepercayaan kepada cara Chamberlain menangani ancaman Jerman bawah Hitler.

Ada diceritakan di permulaan filem Darkest Hour lakonan Gary Oldman.

Sebelum WW2 tercetus pada September 1939, Chamberlain berbaik2 dengan Hitler untuk elak peperangan. Tapi hasilnya Jerman jadi makin berani dan UK & Perancis pun terpaksa isytihar perang.

Chamberlain selamat dengan undi 281:200, tapi dia sedar diri dah tak popular & perlu undur.

Maka Chamberlain buat syor kepada Raja George VI untuk melantik Winston Churchill yang selama ini menentang dasar appeasement sebagai PM baharu.

Selain UK, undi tidak percaya juga dipraktikkan di negara2 demokrasi berparlimen.

Bagi negara demokrasi berparlimen beraja (warna merah) spt UK, Jepun & Malaysia, undi tidak percaya boleh diguna untuk buang PM yang merupakan kerajaan. Raja selaku ketua negara ada imuniti.

Bagi negara demokrasi berparlimen berpresiden spt Itali, India & Singapura (warna oren) atau semi-presidential spt Perancis & Poland (warna kuning), PM (ketua kerajaan) boleh kena undi tidak percaya, dan Presiden (ketua negara) boleh kena impeachment.

Bagi negara republik berpresiden spt US, Indonesia & Filipina (warna biru), presiden adalah ketua negara dan juga ketua kerajaan.

Tapi presiden bukan seorang ahli parlimen, tak boleh pakai undi tak percaya.

Jadi cara nak lucutkan jawatannya adalah menerusi impeachment. Macam baru2 ni Trump berdepan dengan impeachment tapi dibebaskan (acquitted).

Cuma impeachment hanya untuk kesalahan besar spt salah guna kuasa. Kalau sekadar “hilang keyakinan” tak boleh buat impeachment.

Complicated kan?

Undi tidak percaya pada asalnya adalah untuk mewujudkan kerajaan yang lebih berkesan. Nak tunggu PRU lama lagi, maka undi tidak percaya menjadi mekanisme untuk membawa perubahan.

Cara ni selalu dipakai oleh Jepun untuk singkirkan PM yang tak perform, spt Kiichi Miyazawa (1993).

Selain Miyazawa, Shigeru Yoshida (1948 & 1953) & Masayoshi Ohira (1980) juga resign selepas undi tak percaya. Yoshida sampai 2 kali.

Ni saat Yoshida kalah undi tidak percaya tahun 1953. Parlimen bubar. Ahli parlimen yang anti-Yoshida berpakat jerit “banzai”.

Tapi kadang kala undi tak percaya juga disalahguna sebagai senjata politik untuk menjatuhkan musuh semata2, menimbulkan kekacauan politik spt di UK, Jepun & Itali. Sikit2 “no-confidence”, macam mana pelabur dalam & luar nak ada confidence.

Tak ada sistem & mekanisme politik yang perfect di dunia. Wisdom adalah kunci untuk memastikan negara terus berada di landasan yang betul.

Wisdom ni boleh dipelajari dari sejarah politik negara2 lain. Lihat apa yang membawa kepada kemajuan & kekacauan sesebuah negara.


Warhead: Bila Sean Connery Bikin Skrip James Bond

Peminat-peminat siri filem James Bond pastinya mempunyai watak Bond pilihan atau babak-babak filem siri ini yang sentiasa segar dalam ingatan para penonton. Sesetengah mungkin memilih babak menarik seperti adegan kereta Lotus dipandu keluar dari air oleh Bond versi mendiang Sir Roger Moore atau adegan kejar-mengejar atas glasier membabitkan Bond versi Pierce Brosnan dan Zhao (Rick Yune). Bagi saya, antara sebab saya meminati siri filem Bond ialah dua pelakon yang memegang peranan ikonik berkenaan, Sean Connery dan Danial Craig. Tetapi tidak ramai tahu Connery sebenarnya pernah membikin skrip untuk menyaingi filem The Spy Who Loved Me bertajuk Warhead.

Selain Connery, dua lagi penulis skrip yang terlibat dengan projek Warhead ialah penulis Kevin McClory dan penulis novel Len Deighton. Tetapi kisah ini sebenarnya sudah bermula sejak pertemuan pertama McClory dengan penulis Bond, Sir Ian Fleming. Kedua-duanya mempunyai beberapa persamaan dengan Bond itu sendiri. Kedua-duanya pernah berkhidmat dengan tentera di mana Fleming merupakan bekas pegawai perisik tentera laut sementara McClory pula pernah berkhidmat bersama British Merchant Navy. Dan seperti Bond juga, beliau seorang kaki perempuan berbangsa Irish dan pernah bertunang dengan pelakon legenda, Elizabeth Taylor.

Selain dikenali sebagai penulis, McClory juga turut mempunyai pengalaman sebagai pengarah dan penerbit melalui filem The Boy and The Bridge. Merasakan pengalamannya dalam filem berkenaan sudah mencukupi untuknya menggarap filem Bond, ini mendorong beliau bertanya kepada Fleming untuk diberi peluang mengarah siri pertama filem berkenaan. Bagi Fleming sendiri, beliau merasakan McClory amat layak untuk menduduki kerusi pengarahan filem berkenaan. Rancangan McClory ialah mengadaptasi novel Bond dan menambah elemen cerita baru dengan bantuan seorang lagi penulis, Jack Whittingham. Skrip-skrip yang dirancang mereka ini ialah permulaan kepada plot filem Thunderball yang kita kenali hari ini.

Sesetengah draf skrip berkenaan ada yang memuaskan dan ada juga yang tidak kena. Contohnya, satu draf skrip menunjukkan Bond menyamar sebagai penyanyi kabaret selepas menerima tunjuk ajar Sir Laurence Olivier dan Noel Coward. Tetapi plot yang kita kenali hari ini memperkenalkan kita kepada sebuah organisasi pengganas bernama SPECTRE. Salah seorang ketua organisasi berkenaan bernama Largo mahu mencuri dua peluru berpandu nuklear Pertubuhan Perjanjian Atlantik Utara (NATO) tetapi Bond dapat menjejaknya hingga ke Bahamas dan berjaya menghalangnya. Bagi Fleming, premis cerita sudah menyakinkan tetapi langsung tidak berkenan dengan tajuk pilihan McClory, Longitude 78 West. Sebaliknya, beliau menggantikan nama itu dengan nama yang dianggap provokatif tetapi ringkas iaitu Thunderball.

Pada awalnya, wujud perkhabaran filem ini akan dibikin dengan menampilkan sentuhan Sir Alfred Hitchcock dengan Richard Burton mengisi peranan sebagai Bond. Tetapi malang bagi McClory, Fleming sudah mula ragu-ragu dengan keupayaannya membikin filem perisikan dengan peruntukan belanjawan besar. Skrip hasil karya mereka bertiga itu diadaptasi dalam novel Bond, Thunderball. Tetapi kesilapan Fleming ialah tidak meminta izin dua rakan kolaborasinya yang melakukan banyak usaha dalam skrip mereka itu. Ini mendorong McClory dan Whittingham menyaman Fleming di Mahkamah Tinggi London. Dan selepas beberapa perbicaraan, keputusan mahkamah memihak mereka dengan kredit Thunderball turut mengandungi nama McClory dan Whittingham. McClory turut diberi hak filem dan televisyen membabitkan cerita Thunderball.

Selepas McClory gagal dalam usahanya mengadaptasi kisah Bond, usaha itu digerakkan pula oleh Albert R. Broccoli dan Harry Saltzman menerusi syarikat produksi mereka, Eon yang menampilkan Connery sebagai Bond pertama. Ini yang membawa siri filem pertama, Dr No sebelum disusuli dengan filem From Russia With Love dan Goldfinger. Kedua-dua penerbit berkenaan mahukan Thunderball sebagai filem Bond seterusnya lalu membuat perjanjian dengan McClory. Menerusi perjanjian itu, beliau akan mendapat penghargaan sebagai penerbit dan diberi hak untuk membikin semula Thunderball sepuluh tahun selepas itu. Perjanjian itu diharap dapat menamatkan terus minat orang awam atau lebih spesifik, McClory sebelum dekad berkenaan berakhir.

Malangnya, selepas ia ditayangkan pada tahun 1965, Thunderball mendapat sambutan hangat penonton dan ini merupakan satu berita baik kepada McClory. Pada tahun 1975, beliau mengumumkan akan membikin semula filem Thunderball tanpa penyertaan Broccoli dan Saltzman. Dan untuk mengejek Eon, McClory turut mengumumkan tajuk filem berkenaan iaitu James Bond of the Secret Service. Jika itu saja tidak buatkan orang Eon naik darah, beliau turut menarik beberapa individu yang ada kaitan dengan Saltzman atau filem Bond itu sendiri. Deighton direkrut sebagai penulis skrip di mana tiga novelnya diadaptasi oleh Saltzman ke layar perak iaitu The Ipcress File, Funeral in Berlin dan Billion Dollar Brain. Sementara Connery pula direkrut hanya kerana namanya saja menurut Robert Sellers. Sellers yang juga penulis buku The Battle for Bond mendedahkan motif sebenar McClory ialah mahukan nama Connery dikaitkan dengan projek Bondnya dengan apa cara sekalipun.

Tidak diketahui berapa sumbangan Connery kepada skrip berkenaan tetapi ini sudah mencukupi untuk Paramount menyokong filem berkenaan yang diberi tajuk Warhead. Walaupun ia masih mengikut plot sama seperti Thunderball, ada sesetengah elemen sudah masuk ke dunia parodi gaya Austin Powers. Antara contoh dalam draf skrip Warhead yang menjadikan ia berbeza dengan Thunderball:

Tetapi ada satu perkara yang merungsingkan McClory ialah skrip Warhead dilihat hampir sama dengan skrip filem The Spy Who Loved Me terbitan Eon. The Spy Who Loved Me yang menampilkan Moore menampilkan pangkalan bawah air musuh yang dihadapi Bond hampir sama dengan gambaran yang dalam skrip Warhead. Bukan itu saja, adegan Bond melarikan diri dengan pod kecemasan mewah turut muncul dalam skrip Warhead. Persamaan sebegini membuatkan ramai tertanya-tanya apakah persamaan ini hanya satu kebetulan atau memang disengajakan?

Untuk filem The Spy Who Loved Me, produksi pada mulanya mahu menggunakan SPECTRE dan ketua organisasi berkenaan, Ernst Stavro Blofeld. Tetapi McClory berjaya mendapat perintah injunksi melarang penggunaan dua elemen itu kerana ia sebahagian daripada hak milik cerita Thunderballnya. Untuk mengelak lebih banyak masalah, penulis skrip Christopher Wood diarah menggantikan elemen Blofeld dan SPECTRE dan menggantikannya dengan watak lain. Atas sebab inilah, watak Blofeld digantikan oleh Karl Stromberg sebagai musuh utama Bond dalam filem berkenaan.

Tetapi bagi McClory, reaksi terhadap persamaan plotnya dengan The Spy Who Loved Me lebih radikal. Kedua-dua pihak saling mengenakan perintah injunksi di mana kedua-duanya berhujah berlakunya perlanggaran hak cipta. Tidak mahu terperangkap dengan satu lagi kes mahkamah yang panjang, Paramount dan Connery memutuskan untuk mengundur diri dan Warhead hanya sekadar satu lagi idea di atas kertas. Tetapi itu tidak bermakna McClory menyerah kalah begitu saja. Pada tahun 1983, beliau akhirnya berjaya menerbitkan satu lagi versi Thunderball yang bertajuk Never Say Never Again yang menampilkan Connery sebagai Bond. Walaupun mendapat pujian ramai semasa ditayangkan dan berjaya mendapat kutipan pecah panggung, ia masih lagi mendapat reaksi bercampur-campur di mana ada sesetengah berpandangan ianya tidak menampilkan sepenuhnya elemen Bond seperti dalam filem Eon.

McClory tidak pernah melupakan impiannya untuk menerbitkan satu lagi adaptasi Thunderball dan ini diteruskan melalui perancangan sekuel Never Say Never Again, S.P.E.C.T.R.E tetapi ia tidak pernah diterjemahkan dalam bentuk filem. Pada tahun 1989, skrip Warhead diubah semula dan diberi tajuk baru Atomic Warfare dengan Brosnan seharusnya menggalas watak Bond tetapi itu juga tidak menjadi kenyataan. Begitu juga pada tahun 1990-an apabila McClory cuba mengadaptasi Thunderball untuk filem baru bertajuk Warhead 2000 AD tetapi itu juga dibatalkan.

Walaupun meneruskan perang mahkamah dengan syarikat yang menerbitkan Bond iaitu Metro Goldwyn Mayer (MGM) dan Danjaq selepas berang tidak dapat membikin satu lagi filem Bond, keputusan mahkamah tidak memihak McClory. Selepas beliau meninggal dunia pada tahun 2006, hak berkenaan semua berkaitan Thunderball termasuk SPECTRE dan Blofeld diraih oleh MGM selepas berunding dengan estet McClory dan Danjaq pada tahun 2013.

Dan ini membuka peluang untuk Blofeld dan organisasinya muncul secara rasmi dalam siri filem Bond selepas tidak dinyatakan secara terbuka dalam kebanyakan filem sebelumnya. Untuk filem Spectre (2015), peranan Blofeld digalas oleh pelakon legenda Austria, Christoph Waltz. Bagi menampilkan ia secara semulajadi dalam semua semua filem Bond era Craig, penulis-penulis skrip Spectre menjadikan SPECTRE sebagai organisasi yang membiayai aktiviti keganasan dan jenayah dalam semua filem berkenaan seperti pelaburan wang haram menerusi Le Chiffre (Mads Mikkelsen), rampasan kuasa digerakkan oleh Dominic Greene (Mathieu Amalric) dan penggodaman MI6 oleh Raoul Silva (Javier Bardem).

Siapa sangka selepas berpuluh tahun terperangkap dalam pertarungan mahkamah, SPECTRE dan Blofeld merupakan legasi McClory yang terbaik untuk siri filem James Bond. Tetapi untuk adaptasi atau pembikinan semula filem Thunderball seterusnya? Biarlah ia sekadar coretan di atas kertas kerana percayalah, ia masih takkan dapat atasi Thunderball yang dianggap klasik oleh peminat siri filem Bond.

SUMBER

Barber, Nicholas. (2018). BBC. Sean Connery co-wrote a Bond film that never made. http://www.bbc.com/culture/story/20180703-sean-connery-co-wrote-a-bond-film-that-was-never-made


Makna Di Sebalik Bubur Merah Putih Dalam Masyarakat Jawa

Di negara kita, sajian ini dapat ditemui di kawasan petempatan keturunan Jawa, khususnya di Selangor dan Johor – selalu dihidangkan dalam majlis kenduri.

Di Jawa, ia dipanggil Jenang Abang (Bubur Merah) dan Jenang Putih (Bubur Putih). Sebagai perlambangan fikir dan fungsi mengikat masyarakat, Bubur Merah Putih turut menjadi salah satu nasihat tanpa lisan dalam aspek keseluruhan hidup di alam nyata – kelahiran, berkhatan, perkahwinan dan kematian.

Terdapat pelbagai makna diberikan padanya:

Pertama: Menurut Meilawati, warna merah (dicampur dengan gula melaka) pada Bubur Merah itu melambangkan ibu, manakala putih melambangkan bapa. Merah pada ibu ialah darah merahnya (juga berkaitan dengan benihnya – sel wanita di dalam cecair merah) manakala putih pada bapa ialah darah putihnya, yang melalui tulang belakang dan sum-sum (juga berkaitan dengan benihnya – sel laki-laki di dalam cecair putih).

Kesatuan cinta ibu dan ayah inilah yang memulakan kehidupan lahiriah. Maka sebab itu sajian ini penting dalam istiadat menyambut kelahiran dan perkahwinan.

Kedua: Menurut Asmiyati, warna merah itu ialah peringatan kepada ibu bapa supaya sentiasa memaafkan kesalahan anak. Manakala putih, adalah harapan supaya ibu bapa sentiasa mengiringkan doa restu.

Dalam istiadat menyambut kelahiran Jawa (sempena ‘puputan’ yakni selepas diputuskan tali pusat) satu lagi hidangan yang mengiringi Bubur Merah Putih ialah ‘Jenang Baro-baro’, (rupanya lebih kurang) melambangkan ‘penghormatan’ (tribute) pada air ketuban (liquor amnii – putih) dan uri (placenta – merah) yang dianggap sebagai ‘saudaranya’ kerana keduanya menyertai kandungan hingga kelahiran.

Ketiga: Menurut Romi (dalam wawancaranya bersama masyarakat di Jawa Tengah), Bubur Merah Putih merupakan perlambangan nasihat dalam pergaulan. Dalam hal ini, ia menjadi satu peringatan dalam keraian supaya sentiasalah menghormati saudara yang tua dan muda:

“Jenang Abang Putih ….ngormati marang sedulur enom lan tuwa.”

Keempat: Menurut Herliyan, sajian ini dalam istiadat ‘Sedekah Bumi’ (masyarakat Jawa Tengah di Desa Bagung) – acara gotong-royong membersihkan sumur manakala jamuan diniatkan pada sedekah fakir miskin – Bubur Merah merupakan lambang ingatan agar berbakti pada jalan Nabi Muhammad, manakala Bubur Putih membawa makna mereka yang meninggal dunia tidak akan putus amalnya. Bersempena dengan amalan gotong royong dan sedekah ini, maka difungsikan Bubur Merah Putih ini sebagai peringatan kepada masyarakat agar lunaskan hutang selagi hidup kerana setelah pergi, keluarga yang akan menanggungnya.

Kelima: Ada beberapa lagi makna yang berbeza mengikut kawasan dan istiadat tertentu, misalnya ia dijadikan lambang ‘luahan’ pengharapan agar penyaji dapat peroleh keselamatan (disebut Jenang Sengkolo – sengkolo bermaksud malapetaka). Sebagai makluman, bukanlah bubur itu yang menjadi alat, sebaliknya doa selamat bersama keluarga, saudara mara dan masyarakat tempatan dalam istiadat itu yang diutamakan.

Bubur Merah juga melambangkan jasmani, manakala putih melambangkan rohani. Dipanjatkan doa agar beroleh kesejahteraan jasmani dan rohani, dunia dan akhirat.

Rumusnya, kita mungkin tertanya bagaimakah maknawi ini berfungsi, yang barangkali canggung dan tidak relevan peranannya. Sebetulnya, ia adalah soal perkongsian kod bahasa dan makna. Hanya di kalangan masyarakat yang mengerti akan ‘bahasa bubur’ ini, apabila mengamalnya, mendapat fungsi maknawi komunikasi tanpa lisan ini.

Dari segi pengikat kemasyarakatan, bubur ini (beserta sajian-sajian lain yang menyertainya) adalah sebahagian alat dalam gotong-royong. Untuk menyediakan segala sajian kenduri, ia melibatkan kerjasama, hubungan erat kemasyarakatan dan kemesraan. Sebagai penghubung silaturrahim, Bubur Merah Putih sebagai sajian khusus keraian, hadir dengan sifat istimewa (jarang diperolehi) dan dijadikan hadiah penghargaan oleh tuan rumah kepada yang membantu (token of appreciation).

– Hamdi Hanapi –
—

Rujukan:

1. Avi Meilawati, 2012. SYMBOLISM AS GUIDANCE TO LIVE A NEW LIFE IN JAVANESE CULTURE (A SEMIOTIC ANALYSIS). 1st Mae Fah Luang University International Conference.

2. Indah Aswiyati, 2015. MAKNA DAN JALANNYA UPACARA ‘PUPUTAN’ DAN ‘SELAPANAN’ DALAM ADAT UPACARA TRADISIONAL KELAHIRAN BAYI BAGI MASYARAKAT JAWA. Jurnal Holistik (No. 16). Manado: Universitas Sam Ratulangi.

3. Herliyan Bara Wati, 2013. PENGARUH DAN NILAI-NILAI PENDIDIKAN UPACARA SEDEKAH BUMI TERHADAP MASYARAKAT DESA BAGUNG SUMBERHADI KECAMATAN PREMBUN KABUPATEN KEBUMEN. Jurnal Program Studi Pendidikan Bahasa dan Sastra Jawa (Vol 2: No. 4). Jawa Tengah: Universitas Muhammadiyah Purworejo.

4. Khazin Mohd Tamrin, 1987. ORANG JAWA DI SELANGOR: PENGHIJRAHAN DAN PENEMPATAN 1880-1940. Kuala Lumpur: DBP.

5. Lovendah Helmy Tiyumida, 2009. SYMBOLS AND CHANGES IN INFANT’S CARE UNTIL SELAPAN AGE IN KAMPONG KARANG MENJANGAN SURABAYA. Indonesian Journal of Social Science (Vol. 1: No. 2). Surabaya: Universitas Airlangga

6. Rini Widastuti & Aris Wuryantoro, 2015. SYMBOLS USED IN ‘LARUNGAN’ AT NGEBEL LAKE PONOROGO REGENCY. Prosiding PESAT Universitas Gunadarma 20-21 Oktober 2015.

7. Romi Taufiqoh, 2012. SAJEN PETURON DALAM UPACARA MANTEN DI DESA ROWODADI KECAMATAN GRABAG KABUPATEN PURWOREJO JAWA TENGAH. Tesis Ijazah Sarjana. Yogyakarta: Universitas Negeri Yogyakarta.


Dato’ Abdullah bin Hj Dahan- Nasionalis Melayu Yang Dilupakan

Negeri Sembilan telah banyak melahirkan pejuang-pejuang orang Melayu. Tidak keterlaluan juga jika dikatakan negeri ini sebagai gedung pejuang Melayu. Antara nama masyhur yang dilahirkan di negeri ini adalah seperti Pendeta Za’ba, Dato’ Siamang Gagap dan Yamtuan Antah.

Ramai antara kita yang tidak mengenali pejuang-pejuang orang Melayu terutama yang berada di sekitar 1920-an. Sedangkan pejuang pada era itulah yang merupakan tulang belakang kepada kejayaan orang Melayu pada hari ini. Beliau yang saya maksudkan ialah Undang Luak Rembau yang ke-18. Nama yang telah diilhamkan kepada pemikir orang Melayu ini ialah Abdullah bin Hj. Dahan.

Beliau telah dilahirkan di Kampung Tanjong, Rembau pada tahun 1900. Beliau merupakan anak sulung daripada tiga adik-beradik hasil perkahwinan Hj. Dahan bin Hj. Ibrahim dengan Salmah binti Daud. Datuk Abdullah merupakan seorang pemimpin yang berjiwa nasionalis Melayu.

Walaupun Datuk Abdullah dilahirkan dalam golongan bangsawan dan terdidik dengan nilai-nilai kelas atasan, beliau tidak mempunyai kehidupan yang mewah pada zaman kanak-kanaknya. Suasana kampung telah memberikan beliau gambaran awal tentang  kehidupan orang-orang Melayu pada ketika itu. Akibat daripada perkara itu, beliau ingin melihat bangsanya duduk sama rendah, berdiri sama tinggi dengan bangsa lain dalam apa jua bidang.

Sekitar era 1920-an, ketika tiada siapa yang berani bersuara terhadap orang Inggeris, Datuk Abdullah telah menjadi antara orang terawal untuk mengkritik British secara terbuka. Beliau dengan berani telah mempersoalkan tindakan British yang melantik bangsa asing dan bukannya orang Melayu untuk menjawat jawatan penting di jabatan kerajaan.

Beliau turut menggesa kerajaan British agar memberi lebih banyak peluang pekerjaan kepada orang Melayu berbanding bangsa lain di Tanah Melayu. Hal ini kerana beliau tidak mahu bangsa lain mengambil  hak-hak yang sepatutnya menjadi milik orang Melayu sebagai penduduk bumiputera. Beliau juga meminta agar pihak British memberikan lebih banyak peruntukan untuk Tanah Rizab Melayu.

Ketika Zaman Kemelesetan, British terpaksa membuang ramai pekerja termasuk pekerja orang Melayu untuk mengurangkan kos yang amat tinggi bagi mentadbir Tanah Melayu pada waktu itu. Beliau dengan tegas melarang kerajaan British daripada membuang pekerja Melayu. Sebaliknya beliau menyuruh mereka membuang pekerja daripada bangsa lain terlebih dahulu.

Dasar pendidikan Inggeris pada era 1920-an bukanlah ingin memajukan orang Melayu malah menyebabkan orang Melayu jauh ketinggalan. Dalam hal ini, hanya pemimpin orang Melayu sahaja yang mampu menanam kesedaran dalam diri orang Melayu mengenai kepentingan ilmu. Datuk Abdullah telah menegaskan bahawa orang Melayu sepatutnya berdampingan dengan buku-buku bagi membolehkan meraka memperoleh ilmu pengetahuan yang amat penting dalam kehidupan.

Datuk Abdullah telah menghantar sepucuk Surat kepada Residen British di Negeri Sembilan untuk membenarkan Sekolah Perempuan Melayu ditubuhkan di Rembau. Hasilnya, sekolah tersebut berjaya dibuka walaupun mendapat tentangan hebat daripada penduduk kampung. Hal ini disebabkan oleh orang Melayu masih berfikiran konservatif dan dalam menerima transisi pembaharuan. Selain itu, Datuk Abdullah turut menghantar surat kepada pihak British agar mewajibkan kehadiran remaja perempuan ke sekolah kerana merekalah yang bakal mendidik anak-anak Melayu pada masa akan datang.

Seterusnya, hasil daripada inisiatif beliau sendiri, sekolah yang menggunakan bahasa pengantar Inggeris yang pertama di Rembau dapat didirikan iaitu Undang Rembau English School. Di samping itu, Trade School juga berjaya dibuka di Rembau. Perkara ini menunjukkan bahawa beliau mengambil serius dalam pendidikan orang Melayu. Beliau juga ingin melihat bangsanya menjadi lebih baik berbanding bangsanya.

Selanjutnya, Datuk Abdullah telah membawa pembaharuan dalam aspek pendidikan dengan menubuhkan ‘Waris Fund’ iaitu satu pertolongan kepada anak-anak waris bagi mendapatkan pendidikan. Tujuan utama tabung ini diwujudkan adalah untuk memberi bantuan dalam bentuk kewangan bagi membolehkan anak-anak waris yang miskin mendapatkan pendidikan yang tinggi.

Hal ini kerana mereka merupakan bakal pemimpin yang akan memegang jawatan penting dalam pentadbiran adat seperti jawatan Undang dan Datuk-Datuk Lembaga. Beliau sedar bahawa pentingnya golongan terpelajar dalam mentadbir sesuatu kawasan. Atas inisiatif yang telah dilakukan ini, ramai anak-anak waris berjaya melanjutkan pelajaran ke sekolah Inggeris .

Dalam aspek sosial, Datuk Abdullah meminta agar pihak British mengambil orang Melayu sebagai pekerja dan diberikan pangkat yang tinggi di jabatan-jabatan kerajaan. Perkara ini berikutan daripada orang Melayu yang layak menjawat pegawai daerah hanya diberikan pangkat yang lebih rendah seperti penolong pegawai daerah. Datuk Abdullah yakin bahawa anak-anak bangsanya juga mampu mengisi jawatan-jawatan penting di negara ini.

Tidak ketinggalan juga, beliau merupakan salah seorang perintis kepada penubuhan Malay Regiment (Rejimen Askar Melayu). Datuk Abdullah bersama-sama pemimpin orang Melayu yang lain seperti Raja Sir Chulan ,Yamtuan Antah dan Sultan Alang Iskandar Shah telah mengemukakan rancangan ini di mesyuarat Federal Council pada tahun 1920. Hasilnya, pada 1 Mac 1933 telah ditubuhkan Malay Regiment.

Tujuan utama penubuhan Malay Regiment adalah untuk memberi peluang pekerjaan kepada orang-orang Melayu yang kebanyakan hidup sebagai penganggur pada waktu itu. Selain itu, tujuan lain Malay Regiment ditubuhkan adalah untuk menggantikan askar-askar asing di Tanah Melayu yang boleh dipersoalkan taat setianya kepada negara. Inilah antara perubahan drastik yang telah dilakukan oleh Datuk Abdullah dalam aspek sosial di negara kita.

Seperti yang diketahui umum, Tanah Melayu pada era 1920-an dalam bidang ekonomi sangatlah tidak memberangsangkan. Orang Melayu pada ketika ini sangat jauh ketinggalan berbanding bangsa-bangsa lain. Mereka masih lagi berfikiran jumud kerana setia dengan sistem ekonomi lama yang berbentuk sara diri berbanding bangsa-bangsa lain yang mula mengamalkan sistem ekonomi kolonial.

Dengan keadaan ini pastinya orang Melayu gagal bersaing dengan bangsa-bangsa lain yang mula menceburi bidang-bidang yang menguntungkan seperti perlombongan bijih timah dan penanaman getah. Dalam hal ini, Datuk Abdullah lah yang telah berjaya  mengubah keadaan ini melalui beberapa perubahan.

Antaranya ialah beliau telah menubuhkan syarikat-syarikat kerjasama dengan tujuan untuk memajukan ekonomi orang Melayu dalam aspek pertanian iaitu penanaman padi. Beliau telah menggalakkan penanaman padi dilakukan secara besar-besaran. Perkara ini juga bertujuan untuk mengekalkan Tanah Simpanan Melayu.

Apabila sudah banyak hasil yang dikeluarkan, Datuk Abdullah telah mengirim surat kepada pihak British agar menghentikan pembelian beras import kerana beras yang dihasilkan di Tanah Melayu jauh lebih baik kualitinya. Untuk membuktikan kesahihannnya, pihak British telah menghantar wakil untuk menguji padi di Titi Serong, Perak. Hasilnya, pihak British mendapati bahawa padi yang dikeluarkan di Tanah Melayu lebih bermutu tinggi berbanding padi import.

Selain itu, idea penubuhan Koperasi Luar Bandar di kampung-kampung dapat mengelakkan kemunculan orang tengah yang bersifat lintah darat dan hanya mementingkan diri mereka sahaja. Perkara ini juga dapat memudahkan petani untuk mendapatkan sumber kewangan seterusnya dapat memajukan tanaman dan memperbanyakkan pengeluaran padi mereka. Hal ini menunjukkan bahawa Datuk Abdullah merupakan seorang pemimpin yang amat  menonjolkan kesedaran dan kecintaan terhadap masa depan bangsanya sendiri. Perubahan ini merupakan titik permulaan bagi kemajuan ekonomi Malaysia pada hari ini. Tanpa beliau, mungkin Malaysia tidak mampu untuk mencapai kemajuan seperti pada hari ini.

Izharnya, orang Melayu seharusnya menjadikan beliau sebagai ikon untuk berjaya kerana beliau merupakan seorang yang berani dan lantang menyuarakan pendapat beliau demi kemajuan bangsanya. Pihak British juga turut mengiktiraf kehebatan Datuk Abdullah dengan mengurniakan bintang C.B.E..

Jadi, jelaslah bahawa Datuk Abdullah Bin Haji Dahan yang sebenarnya merupakan pemangkin kepada kejayaan orang Melayu pada pada hari ini. Kita sebagai generasi masa kini masyarakat Melayu sewajarnya mengucapkan ribuan terima kasih yang tidak terhingga kepada benteng orang Melayu ini. Beliaulah punca orang Melayu dapat mentadbir negara sendiri dan dapat menjawat jawatan yang tinggi dalam kerajaan. Jika Datuk Abdullah mengamalkan sikap seperti enau dalam belukar melepaskan pucuk masing-masing pastinya orang Melayu masih berada pada tahap yang sama atau mungkin menjadi pengemis kepada bangsa lain di tanah air sendiri.

Perjuangan Datuk Abdullah terhenti apabila beliau diserang penyakit ganjil yang akhirnya telah menyebabkan beliau kembali ke rahmatullah pada usia yang sangat muda iaitu pada 15 Oktober 1939. Walaupun Datuk Abdullah telah lama meninggal dunia, jasa dan pengorbanan beliau masih diingati oleh seluruh penduduk Tanah Melayu sebagai seorang pemimpin yang telah berjaya mencetuskan idea untuk memerdekakan Tanah Melayu dan berjaya menaikkan taraf masyarakat Melayu kepada sebuah bangsa yang bermaruah dan berintegriti. Jasa dan pengorbanan beliau sewajarnya diingati dan diabadikan di setiap muzium agar tidak luput ditelan arus pemodenan.

Artikel kiriman Hairul Faizi untuk The Patriots.


Sejarah Berkhatan Bermula Di Mesir Purba

Di Malaysia, sebut sahaja perkataan berkhatan, kita pasti terbayang seorang kanak-kanak lelaki Muslim yang sedang dalam proses melangkah ke alam remaja. Bagi mereka, berkhatan sememangnya satu perkara yang menakutkan. Sebagai seorang Penolong Pegawai Perubatan (PPP), bersama-sama Doktor, prosedur berkhatan ini juga amat sinonim dengan kami.

Rata-rata PPP (juga dikenali sebagai Dressar,HA dan MA sebelum ini) akan sibuk dengan majlis khatan perdana apabila tiba musim cuti sekolah. Mengikut pemerhatian saya, saya melihat perkembangan yang positif tentang amalan berkhatan ini di Malaysia. Saya sendiri pernah mengkhatankan beberapa kanak-kanak India dan Cina. Ini menunjukkan kesedaran masyarakat tentang kepentingan berkhatan semakin bertambah. Tidak ketinggalan, ada juga kes mereka yang sudah dewasa, tetapi dikhatankan kerana mengalami masalah dan penyakit di kawasan alat kelamin.

Adakah berkhatan cuma dikaitkan dengan Islam, Melayu atau Arab semata-mata? Di mana atau bila sebenarnya berkhatan ini mula-mula dilakukan?

Tahukah anda, majlis berkhatan yang paling awal pernah direkodkan adalah pada zaman Mesir Purba, sekitar 1300 tahun Sebelum Masihi. Menurut kajian, perintah berkhatan ini dikeluarkan oleh Firaun ke sembilan iaitu Amenhotep III.

Lukisan yang ditemui di dinding Temple of Khonspekrod di Luxor Mesir membuktikan amalan berkhatan telah dilakukan sejak dahulu lagi. Amalan berkhatan ini dilakukan di atas faktor ketaatan seorang hamba kepada Raja Firaun. Menurut Egyptologist (saintis yang mengkaji ilmu peradaban Mesir Purba), amalan berkhatan ini terus diamalkan di Mesir hinggalah ke zaman pemerintahan Iskandar Zulkarnain.

– Berkhatan Dari Sudut Agama

Terdapat perbezaan antara suruhan berkhatan dari sudut agama-agama Samawi, amalan ini dibuat atas dasar kepatuhan hamba kepada Tuhan mereka dan perintah berkhatan itu disampaikan melalui kitab agama masing-masing.

Sebagai contoh, dalam agama Yahudi, perintah berkhatan dikeluarkan dari Hebrew Bible dalam Genesis Chapter 17:13 dan Leviticus Chapter 12:3. Upacara berkhatan dalam agama Yahudi dipanggil sebagai Brit Milah. Dalam Kristian pula, suruhan berkhatan diturunkan melalui Kitab Gospel of Luke Versi 2 Ayat 21. Di dalam Kristian, terdapat beberapa pecahan dan kepercayaan tentang berkhatan. Ada sebilangan yang menentang berkhatan kerana percaya amalan berkhatan adalah amalan agama Pagan.

Di dalam Islam pula, tiada arahan jelas di dalam Al-Quran. Walaubagaimanapun ulama’ mentakwil beberapa ayat Al-Quran dan Hadis Nabi Muhammad SAW dan ia qias kepada hukum wajib berkhatan. Antara nas yang digunakan adalah

1- Hadis Nabi Muhammad SAW

“Fitrah (kesucian) itu ada lima perkara: berkhatan, mencukur bulu ari-ari, mencukur bulu ketiak, memotong kuku dan memendekkan misai.”
(Riwayat Al-Bukhari)

2 – Ayat Al-Quran

ثُمَّ أَوْحَيْنَا إِلَيْكَ أَنِ اتَّبِعْ مِلَّةَ إِبْرَاهِيمَ حَنِيفًا وَمَا كَانَ مِنَ الْمُشْرِكِينَ
Kemudian Kami wahyukan kepadamu (Muhammad): “Ikutilah agama Ibrahim seorang yang hanif” dan bukanlah dia termasuk orang-orang yang mempersekutukan Tuhan. {An-Nahl (16): 123}

Menurut ulama’, ayat Al-Quran ini menunjukkan bahawa umat Nabi Muhammad perlu ikut agama dan cara Nabi Ibrahim. Nabi Ibrahim mengamalkan berkhatan, maka umat Nabi Muhammad juga perlu berkhatan.

– Berkhatan Dari Perspektif Perubatan Moden

Selain dari faktor kepatuhan kepada suruhan agama, berkhatan juga diamalkan dari sudut kepercayaan sains. Hal ini dibuktikan oleh ilmu perubatan moden hari ini di mana amalan berkhatan mula diamalkan oleh mereka yang tiada kaitan dengan agama-agama tersebut.

Di Amerika Syarikat, pada tahun 2003, data dari Persatuan Perubatan Kebangsaan Amerika menunjukkan 63% bayi lelaki berkulit gelap dan 58% bayi lelaki berkulit putih telah dikhatankan. Angka ini terus meningkat hari ini. Kajian dari mereka juga menunjukkan jangkitan HIV semakin menurun selepas praktis berkhatan ini diperkenalkan di negara itu.

Kajian ini telah membuktikan bahawa praktis berkhatan diterima oleh semua golongan termasuk yang beragama dan tidak beragama. Amerika Syarikat terkenal dengan negara yang mengamalkan faham liberal dan jumlah penduduknya yang ramai berfahaman Atheist.

Dari sudut perubatan, praktis berkhatan ini secara langsung telah dapat mengelakkan penyakit alat kelamin bagi lelaki seperti Balanitis, Phimosis, Paraphimosis, Gonorrhoea, HIV, HPV (bagi pasangan mereka) dan banyak lagi. Di Afrika sahaja, hampir separuh jumlah pesakit HIV dapat dikurangkan apabila amalan berkhatan diperkenalkan di sana.

Demikian sedikit sejarah dan praktis berkhatan di seluruh dunia. Artikel mengenai berkhatan bagi wanita akan disiarkan di masa akan datang. Marilah kita sama-sama menyuburkan amalan berkhatankan ini. Ia terbukti baik untuk kesihatan dan diamalkan di seluruh dunia. Namun harus diingat, tidak semua kes boleh dikhatankan. Dapatkan nasihat dan pandangan dari doktor atau pengamal perubatan yang bertauliah terlebih dahulu, elakkan risiko serta komplikasi.

Muhamad Muhsin Bin Zaidi
Penolong Pegawai Perubatan KKM

Rujukan

1. Circumcision In The Ancient Near East
Jack M Sasson
University of South Carolina
https://pdfs.semanticscholar.org/…/a45f6a41cfeec451a8e4d5d7…

2. The Historic Significance Of Circumcision (Jews)
Stephen J. Waszak
http://www.waszak.com/resume/Circumcision.pdf

3. Circumcision In Christian Bible
Gospel of Luke 2:21
https://www.biblestudytools.com/luke/2.html

4. Circumcision in United State : Where Are We?
Journal of The National Medical Association
https://www.researchgate.net/…/235365561_Circumcision_in_th…

5. The Medical Benefits of Male Circumcision
Aaron A. R. Tobian, MD, PhD and Ronald H. Gray, MD,Msc
https://www.ncbi.nlm.nih.gov/pmc/articles/PMC3684945/


Hari Einstein Menjadi Terkenal

Albert Einstein merupakan sang genius yang terkenal. Dengan rambut putihnya yang serabai, Einstein merupakan antara tokoh terkemuka dalam bidang sains dan menjadi simbol kepada kebijaksanaan – a definition of genius.

Antara sebab utama kenapa Albert Einstein sering disinonimkan dengan kebijaksanaan adalah kerana hasil kerja Einstein, iaitu Teori Relativiti. Terdapat dua bentuk Teori Relativiti, iaitu Teori Relativiti Khusus (Special Relativity) dan Teori Relativiti Umum (General Relativity).

Einstein pertama kali mula mencipta nama dalam kalangan ahli sains apabila mengusulkan Teori Relativiti Khusus pada tahun 1905, namun teori tersebut tidaklah terus mendapat perhatian komuniti saintifik. Sebaliknya mereka merasa skeptikal dengan hasil kerja Einstein yang dilihat agak radikal berbanding dengan ideologi fizik klasikal yang telahpun dipertahankan semenjak zaman Sir Isaac Newton lagi.

Namun begitu, setelah Relativiti Khusus mendapat tempat, terutamanya apabila beberapa orang ahli matematik dan fizik lain seperti Hendrik Lorentz dan Henri Poincare berjaya membina kerangka matematik yang sama dengan Einstein (meskipun mereka tidak bekerja bersama), komuniti saintifik mula menerima idea yang diusulkan oleh Einstein.

Einstein kemudian meneruskan usahanya dari Teori Relativiti Khusus, dan cuba mengembangkan ideanya kepada satu bentuk idea yang lebih umum, melibatkan apa yang disebut sebagai frame of reference. Dalam Relativiti Khusus, Einstein bermain dengan idea frame of reference dalam kelajuan yang sekata, dan sewaktu Einstein meneroka idea Relativiti Umum, dia cuba mengembangkan idea frame of reference dalam keadaan yang memecut (accelerated frame of reference).

Hasil kerja Einstein siap pada tahun 1916, di mana Einstein menerbitkan Teori Relativiti Umumnya buat pertama kali dalam bentuk matematik yang lengkap. Hal itu membuka satu idea radikal baharu dalam Fizik, kerana buat pertama kalinya, graviti dipersembahkan bukan lagi dalam bentuk daya (sepertimana yang diilhamkan oleh Newton), sebaliknya graviti terhasil akibat lengkungan ruangmasa. Ruangmasa, menurut Einstein, bertindak seperti fabrik dan asbab pergerakan objek samawi adalah kerana lengkungan tersebut menyebabkan objek bergerak dalam keadaan mengorbit antara satu sama lain.

Idea Einstein kedengaran agak revolutionary, namun ia hanyalah idea di atas kertas. Kalau nak bincang idea atas kertas, sesiapa pun boleh buat, kan?

Salah satu ‘kesan’ dari idea revolutionary Einstein adalah pembengkokan cahaya (bending of light). Menurut Teori Relativiti Umum, cahaya, apabila bergerak dalam kawasan lengkungan ruangmasa (space-time curvature), akan terherot akibat lengkungan tersebut. Kesan dari herotan atau pembengkokan cahaya tersebut membolehkan objek yang berada di sebalik bintang kelihatan pada pandangan kita, meskipun ia sebenarnya tidak mampu dilihat sekiranya cahaya bergerak dalam keadaan lurus.

Maka, untuk membuktikan bahawa idea Relativiti Umumnya adalah betul, Einstein perlukan pembuktian secara fizikal. Einstein menjangkakan bahawa fenomena pembengkokan cahaya ini boleh dilihat terhasil daripada Matahari, kerana saiz Matahari yang besar (relatif kepada Bumi). Maka menurut Einstein, seharusnya bintang di sebalik Matahari yang tidak mampu kelihatan (kalua cahaya bergerak lurus), akan mampu kelihatan, akibat dari pembengkokan cahaya.

Cuma ada satu masalah: bintang tak keluar di waktu siang, dan matahari tak keluar di waktu malam.

Kerana itulah Gerhana Matahari Penuh pada tahun 1919 menjadi salah satu gerhana penting dalam sejarah hidup Einstein. Hal ini kerana sewaktu gerhana tersebut berlangsung, Matahari akan terlindung dengan Bulan, membolehkan manusia melihat kawasan di sekeliling Matahari tanpa kehadiran cahaya matahari penuh, dan pada masa yang sama, cahaya bintang juga dapat dilihat.

Hal ini dijadikan satu cabaran oleh Arthur Stanley Eddington, pengarah kepada Cambrisge Observatory. Arthur Eddington, menjadi antara orang terawal yang memahami Teori Relativiti Umum, mengambil keputusan untuk menggunakan fenomena Gerhana Matahari Penuh pada tahun 1919 untuk membuktikan hasil kerja Einstein.

Eddington bekerjasama dengan seorang lagi ahli astronomi, Sir Frank Watson Dyson, dan membina dua pasukan. Pelan asalnya adalah untuk membentuk dua pasukan ekspedisi, dengan pasukan Eddington akan bergerak ke Principe, sebuah pulau di pantai barat Afrika, dan pasukan lagi satu bergerak ke Sobral di Brazil. Mereka memilih kawasan ini kerana kawasan ini adalah antara kawasan yang dapat melihat kesan penuh Gerhana Matahari tersebut.

Pelan mereka adalah seperti ini – ambil gambar bintang di sekeliling Matahari sewaktu gerhana, dan bandingkan dengan kedudukan bintang pada waktu biasa pada malam hari.

Menurut pengiraan matematik daripada Teori Relativiti Umum, bintang yang berada pada bahagian penjuru hujung matahari akan kelihatan terubah dari kawasan asal mereka sebanyak dalam kira-kira 1.75 arcseconds.

Perbandingan pengiraan ini dengan Teori Graviti Newton pula adalah hampir separuh, di mana pengiraan matematik yang dibuat oleh seorang ahli astronomi German menganggarkan bintang tersebut akan terubah hanya separuh dari jarak yang dianggarkan oleh Einstein.

Pada hari berlakunya gerhana itu, pasukan ekspedisi Arthur Eddington menghadapi masalah kerana cuaca buruk dan ribut. Eddington hanya berjaya mengambil dua gambar (photographic plates), dan usahanya kelihatan hampir sia-sia. Namun sewaktu Arthur melihat hasil gambar tersebut, Arthur menulis kepada ibunya bahawa apa yang dia dapat adalah sama dengan apa yang Einstein jangkakan: “The one good plate that I measured gave a result agreeing with Einstein, and I think I have got a little confirmation from a second plate.”

Gambar sewaktu Gerhana Matahari Penuh. Fokus pada bulatan.

Melihat kepada keadaan Eddington yang agak teruk di Afrika, Arthur berharap agar keadaan adalah lebih baik di Brazil. Cuacanya adalah baik, namun pasukan Dyson mempunyai masalah untuk menganalisa gambar mereka, kerana teleskop 16-inci mereka berada dalam keadaan out of focus dan menghasilkan nilai yang lebih sekata dengan pengiraan kem Newton berbanding Einstein.

Namun satu teleskop 4-inci milik seorang paderi English membantu mereka, kerana hasil gambar mereka juga adalah sama seperti apa yang Eddington dapat. Dari 1919 sehingga ke hari ini, setiap kali berlakunya gerhana matahari, pemerhatian ini akan diulang dan ia sentiasa mengiyakan pengiraan Einstein.

Gambar teleskop yang digunakan oleh pasukan di Brazil. Credit: SSPL, via Getty Images

Pada 6 November, sewaktu Eddington dan Dyson mempersembahkan hasil pemerhatian mereka, media menjadi gila. “Revolution in Science,” merupakan tajuk muka depan akhbar The Times of London. “New Theory of the Universe: Newtonian Ideas Overthrown.” oleh The New York Times, disudahi dengan “Men of Science More or Less Agog.”

Eilnstein jadi selebriti selepas teorinya disahihkan oleh Eddington dan mendapat perhatian masyarakat dunia.

Selepas pengunguman yang dibuat oleh Eddington dan Dyson, nama Einstein serta merta menjadi terkenal. Einstein dianggap sebagai révolutionnaire, mengubah pemahaman kita terhadap alam semesta. Namun sudah tentulah idea Relativiti Umum tidak terus diterima oleh komuniti saintifik, lebih-lebih lagi kerana matematiknya yang amat susah. Ahli astronomi Amerika, George Ellery Hale, sewaktu menulis surat bagi meraikan kejayaan mereka (Einstein dan Eddington) mengatakan bahawa komplikasi yang terbit dari Teori Relativiti adalah amat sukar untuk dihadam.

Sehingga ke hari ini, pemerhatian boleh dibuat sewaktu gerhana bagi membuktikan Teori Relativiti Umum, hatta sekecil manapun institusi pemerhati tersebut.

Bacaan lanjut: https://www.thepatriots.asia/membina-teori-kenisbian-umum/

RUJUKAN:

“Einstein, Eddington and the 1919 eclipse”, Peter Coles (2019). Nature. https://www.nature.com/articles/d41586-019-01172-z

“The Eclipse That Revealed the Universe”, Dennis Overbye (2017). The New York Times. https://www.nytimes.com/2017/07/31/science/eclipse-einstein-general-relativity.html

“How the 1919 Solar Eclipse Made Einstein the World’s Most Famous Scientist”, Devin Powell (2019). Discover.


Dangun Wanggeom – Legenda Pengasas Tamadun Korea

Menurut tradisi Korea, Dangun Wanggeom (juga dikenali sebagai Dangun atau Tangun) merupakan pengasas Gojoseon (atau ‘Joseon Lama’), kerajaan pertama yang direkodkan wujud dalam sejarah Korea. Kerajaan ini berlokasi di bahagian utara Semenanjung Korea dan meliputi sebahagian kawasan timur laut Cina (khususnya wilayah Liaoning dan Jilin). Kewujudan kerajaan ini dibuktikan menerusi penemuan sejumlah artifak yang mempunyai perkaitan dengan Gojoseon, seperti pisau pendek berbentuk mandolin yang diperbuat daripada gangsa dan batu-batu dolmen yang ditemui di kawasan-kawasan tersebut.Seperti mana-mana figura di zaman purba yang lain, tidak banyak sebutan pada artifak-artifak arkeologi berkenaan Dangun. Oleh kerana itu, kita perlu beralih kepada sumber-sumber bertulis dan tradisi budaya untuk mengetahui dengan lebih lanjut tentang figura yang masyhur ini.LEGENDA DANGUNCatatan terawal yang memerihalkan legenda Dangun ditemui di dalam Samguk Yusa (Memoribilia Tiga Kerajaan) dan Jewang Ungi (Hikayat Berima Para Pemerintah). Naskhah-naskhah penulisan ini dihasilkan pada lewat abad ke-13M. Legenda Dangun dimulakan dengan pengenalan sosok watak datuknya yang bernama Hwan-in dan bapanya, Hwan-ung. Hwan-in dipanggil sebagai ‘Raja Langit’ sementara Hwan-ung pula adalah salah seorang putera bongsu Hwan-in.

Pada suatu hari, Hwan-Ung meminta izin bapanya agar menurunkan beliau ke bumi supaya beliau dapat memerintah kerajaan sendiri. Menurut satu tafsiran berkenaan babak ini, sebagai seorang putera bongsu kepada Raja Langit, Hwan-ung tidak punyai harapan untuk mewarisi kedudukan bapanya. Oleh kerana itu, untuk menjadi seorang pemerintah dan untuk menghindari konflik dengan abang-abangnya, Hwan-ung mengambil keputusan untuk pergi ke suatu tempat di mana beliau boleh menubuhkan kerajaan sendiri.Permintaan ini dipersetujui oleh Hwan-in. Raja Langit itu lantas meninjau keadaan di bumi dan memilih Gunung Taebaek-san (Gunung Putih yang Besar), berlokasi di Korea Selatan moden sebagai tapak paling sesuai untuk puteranya itu. Dalam beberapa versi yang lain, lokasi tersebut adlaah Gunung Paektu (juga dieja sebagai Baektu) yang terletak di sempadan antara Korea Utara dan Cina moden.

PENUBUHAN KERAJAANHwan-un kemudiannya turun ke sebatang pokok cendana suci yang terletak di puncak Gunung Taebaek-san. Beliau membawa bersama 3000 orang pengikut setia dan tiga buah ‘mohor kerajaan langit’. Selain itu, tiga semangat alam iaitu Angin, Hujan dan Awam turut berkhidmat sebagai menteri Hwan-ung. Lantas, sebuah kerajaan pun ditubuhkan, perundangan dan kod moral digubal. Ilmu bercucuk tanam, perubatan, sains dan kesenian, semuanya diajarkan. Ringkasnya, Hwan-ung menubuhkan sebuah komuniti masyarakat yang bertamadun di Gunung Taebaek-san.

SANG HARIMAU DAN SANG BERUANGBahagian seterusnya di dalam hikayat ini berpindah kepada kisah ibu Dangun, melibatkan seekor harimau dan seekor beruang. Dua ekor haiwan ini datang ke kerajaan Hwan-ung dan berdoa supaya dijadikan sebagai manusia. Sebaik sahaja Hwan-ung mendengar doa mereka, beliau memutuskan untuk memberi mereka peluang dan setiap seekor haiwan diberikan seguni mugwort dan 20 longgok halia. Hwan-ung mengarahkan mereka agar memakan makanan suci itu sahaja. Beliau turut memerintahkan mereka agar tinggal di sebuah gua selama 100 hari. Jika arahan itu ditaati, mereka akan menjadi manusia, ujar Hwan-ung.Walau bagaimanapun, sang harimau menyerah dan meninggalkan gua kerana tidak dapat bertahan dengan rasa lapar. Beruang pula terus menuruti arahan Hwan-ung dan pada hari yang ke-21, ia berubah menjadi seorang wanita.KELAHIRAN DAN PEMERINTAHAN DANGUNUngnyeo (wanita beuang) meluahkan rasa syukur terhadap Hwan-ung dan memberi hadiah korban kepadanya. Walau bagaimanapun, beliau kemudiannya berasa sedih kerana tidak mempunyai teman. Lantas, beliau pun pergi ke pokok cendana suci di puncak Gunung Taebaek-san dan berdoa meminta agar diberikan seorang anak untuk menemaninya.Oleh kerana berasa terkesan dengan doa itu, Hwan-ung pun menjelmakan diri sebagai seorang lelaki dan mengadakan hubungan intim dengan Ungnyeo. Sembilan bulan kemudian, wanita-beruang itu pun melahirkan seorang putera dan menamakannya sebagai Dangun, yang bermaksud ‘putera mezbah’ atau ‘cendana’.Dipercayai bahawa Dangun inilah yang menubuhkan Gojoseon, kerajaan pertama dalam sejarah Korea pada tahun 2333SM. Dalam beberapa buah catatan, ibu kota kerajaan yang ditubuhkan oleh Dangun ini terletak di Pyongyang, yang juga merupakan ibu kota kepada Korea Utara moden. Dangun kemudian memindahkan ibu kotanya ke Asadal, sebuah lokasi yang diandaikan terletak di Gunung Guwol-san, wilayah Hwangshae. Namun dalam catatan lain, Asadal dianggap sebagai ibu kota pertama Gojoseon.Menurut legenda, Dangun memerintah kerajaannya itu selama 1500 tahun sebelum turun takhta. Setelah itu, beliau bersembunyi di kawasan pergunungan dan menjadi Sanshin (semangat gunung yang hidup kekal) pada usia 1908 tahun.

DANGUN SEBAGAI DEWA DAN INSPIRASI DALAM SENI BELA DIRIPengaruh Dangun masih boleh dirasai sehingga ke hari ini. Bagi yang mengikuti perkembangan dunia perdukunan masyarakat Korea dapat mengetahui bahawa Dangun dihormati sebagai seorang dewa. Terdapat sejumlah pergerakan dan pertubuhan yang menumpu pada pemujaan Dangun telah ditubuhkan dari semasa ke semasa. Walau bagaimanapun, sistem kepercayaan tradisi sebegini dipercayai hanya diamalkan oleh golongan minoriti di Korea.Sebuah lagi pengaruh daripada Dangun dapat dilihat menerusi seni bela diri Korea yang masyhur, dikenali sebagai Taekwondo. Terdapat gaya yang dinamakan bersempena figura legenda ini dan pergerakan gaya tersebut dikatakan mewakili perkaitan antara Dangun, Langit dan gunung tempat beliau menjadi Sanshin.Pengaruh terakhir yang dapat dikemukakan di dalam artikel ini adalah pengambilan tanggal 3 Oktober sebagai Hari Penubuhan Kebangsaan dan merupakan cuti umum di Korea Selatan. Tarikh tersebut dipercayai sebagai tarikh di mana Gojoseon ditubuhkan oleh Dangun pada tahun 2333SM.

TERJEMAHAN:DHWTY. (17 Februari 2016). The Legendary Founder of Korea, Dangun Wanggeom. Ancient Origins.  https://www.ancient-origins.net/history-famous-people/legendary-founder-korea-dangun-wanggeom-005363


Karahan Tepe: Penemuan Penempatan Manusia Berusia 12, 000 Tahun Di Turki

Jika ditanya mana-mana ahli komuniti arkeologi tentang tapak arkeologi tertua di dunia, sudah pasti ramai akan menyebut Gobekli Tepe. Tetapi kajian yang sedang dijalankan di Karahan Tepe mendapati tapak kembar Gobekli Tepe itu sebenarnya lebih tua daripada apa yang disangka.

Karahan Tepe terletak kira-kira 35 km di timur Gobekli Tepe. Selama bertahun-tahun, saintis membuat pelbagai penemuan menarik seperti obelisk-obelisk berbentuk T dengan berat beberapa tan. Kebanyakan obelisk ini turut mempunyai motif ukiran haiwan liar sama seperti obelisk di Gobekli Tepe sekaligus mendorong para pengkaji menimbang kemungkinan usia Karahan Tepe melebihi angka 12,000 tahun yang diletakkan pada Gobekli Tepe.

Salah seorang pengkaji arkeologi di Karahan Tepe, Profesor Dr Necmi Karul memberitahu Karahan Tepe merupakan sebahagian daripada 12 tapak arkeologi yang berasal dari era sama seperti Gobekli Tepe. Setakat November 2020, terdapat 250 buah obelisk bermotifkan haiwan liar ditemui di situ.

Andainya benar usia sebenar Karahan Tepe melebihi 12,000 tahun, ini secara tidak langsung mengesahkan teori ketua ekspedisi arkeologi ke Gobekli Tepe Profesor Klaus Schmidt berkenaan pembinaan tapak-tapak antikuiti ini. Sebelum meninggal dunia pada tahun 2014, Profesor Schmidt percaya pembinaan kompleks kuil-kuil ini memerlukan jumlah tenaga kerja yang ramai.

Beliau juga percaya sebagai menjamin akses bekalan makanan dan air kepada para pekerja di situ, aktiviti pertanian turut dijalankan sekitar kawasan berkenaan. Ini berdasarkan penemuan tu.la.ng-tu.la.ng haiwan ternakan seperti lembu, kambing dan kibas sekitar Gobekli Tepe.

Yang pasti, potensi Karahan Tepe sebagai titik sifar masa sememangnya sesuatu yang mengujakan ramai pengkaji arkeologi sejak 2015. Ini selepas lebih banyak dana diperuntukkan oleh kerajaan Turki untuk menyokong kerja-kerja ekskavasi bukan saja di Gobekli Tepe tetapi di kawasan sekitarnya termasuk Karahan Tepe.

Salah seorang pengkaji yang percaya dengan potensinya ialah Profesor Jens Notroff dari Institut Arkeologi Jerman. Beliau melihat Gobekli Tepe berperanan sebagai kuil utama untuk kegunaan penduduk ketika itu. Sementara tapak-tapak lain seperti Karahan Tepe berperanan sebagai kuil-kuil kecil.

Beliau percaya tapak-tapak ini berperanan sebagai tempat para pemburu-pengumpul hasil bertemu, membuat sembahan dan membina struktur-struktur bersifat gergasi. Struktur-struktur ini dibina sebagai sebahagian daripada projek komuniti dan sebagai cara menonjolkan kekayaan mereka kepada orang luar dan penduduk sekitarnya.

Menyedari kepentingan dua tapak ini kepada naratif sejarah dunia, kerajaan Turki menerusi Kementerian Pelancongan dan Kebudayaan melaksanakan Projek Penyelidikan Neolitik Sanliurfa (Projek Tas Tepeler). Untuk fasa pertama projek, ekskavasi akan dijalankan sekitar Ayanlar, Yogunbur, Harbetsuvan, Kurttepesi, Tasli Tepe dan Karahan Tepe. Fasa pertama akan berlangsung dari tahun ini hingga 2024.

Bagi Menteri Pelancongan dan Kebudayaan Mehmet Nuri Ersoy, Gobekli Tepe dan Karahan Tepe merupakan bukti kewujudan aktiviti tenaga kerja terancang dan khusus pertama dalam sejarah peradaban manusia. Beliau percaya dengan lebih banyak artifak baru ditemui di tapak-tapak ini, ia akan menambah pengetahuan manusia tentang era pra-sejarah termasuk cara hidup dan ritual harian mereka.

Projek ini menyaksikan kerajaan Turki bekerjasama dengan pemegang-pemegang taruh termasuk 12 buah institusi dan pertubuhan. Ini termasuk lapan buah universiti tempatan dan antarabangsa. Nuri Ersoy turut mengalu-alukan penyertaan lebih ramai penyelidik untuk projek ini kerana ia dapat membantu mereka memperuntukkan dana besar kepada semua pemegang taruh sepanjang tempoh fasa satu projek.

Kebanyakan artifak yang ditemui di Karahan Tepe kini menjadi bahan Pameran Manusia Neolitik dan Karahan Tepe di Muzium Arkeologi Sanliurfa. Pameran tersebut dibuka pada 23 September 2021 sebagai sebahagian daripada acara perlancaran Projek Tas Tepeler.

Contoh bahan pameran Karahan Tepe di Muzium Arkeologi Sanliurfa:

RUJUKAN:

Cowie, Ashley. (2020, 14 November). Breakthrough Discovery: Karahan Tepe is Older Than Göbekli Tepe. Ancient-Origins.

VOI. (2021, 25 September). Turkey Introduces Karahantepe As Neolithic Heritage Project.

Sumber gambar: DHA


Fantasi Drama Melayu Pukul 7

Artikel yang akan anda baca ini mungkin agak sensitif dan berbaur patriarki, namun saya sebagai penulis akan cuba sedaya upaya mengupas isu dari kaca mata seorang wasatiy (pertengahan) berdasarkan pendapat dan fakta secara adil dan saksama. Jadi untuk kaum hawa, bacalah dengan hati yang terbuka.

Jika kita lihat kebanyakan drama melayu yang ditayang di TV atau mungkin saluran kabel berbayar adalah berkisarkan keluarga bangsawan, kayangan, korporat di mana setting kisah cinta antara pipit dan helang menjadi taruhan (antara dua darjat). Tidak seperti drama Korea dan Amerika di mana kerjaya, falsafah menjadi background theme kepada sesuatu kisah percintaan.

TIpikal dalam drama melayu, pelakon utamanya selalunya baru balik dari oversea. ‘Papa’nya (dipercayai seorang datuk, tan sri) pulak seorang jutawan yang sudah berusia dan ingin berehat dari business.

Si ‘mama’nya mengidamkan seseorang cucu dan ingin menjodohkan anakanya secepat mungkin melalui arrange marriage dengan anak rakannya yang juga dari kluster mak datin. Heroinnya pulak seorang gadis kampung yang sederhana tapi cun datang ke bandar untuk sara hidup keluarga yang susah. Wujud anatagonis atau orang ketiga yang seksi, berperangai kejam dan suka bermonolog seorang diri.

Scene tak sempat sarapan, adegan kemalangan, demam pun warded kat hospital memang tak akan berpisah dari signature scene drama melayu. Ditambah pula dengan fakta projek RM35.9 billion dan 350 000 pekerja sebagai penyedap rasa. Dan plot yang selebihnya, anda sendiri tambah. Saya yakin narratif anda sebijik seperti drama drama melayu yang lain. Predictable. Cliché.

Apa yang pasti kebanyakan drama ini adalah diadaptasi dari novel novel cinta yang setebal kek chocolate moist lava. Tak boleh dinafikan rata rata novel tersebut ditulis, dikarang, digarap mengikut fantasi wanita, perempuan yang berkromosom XX.

Kalaulah drama Melayu mengikut fantasi lelaki macam berpoligami, aku yakin bukan setakat  belum keluar tv, episode satu pun penerbit dah tolak awal-awal. Tidak kisahlah bagaimanapun plotnya, masih ada peminat setia yang terpacak tepat pada pukul 7 di depan skrin yang bersegi empat tu sampai sanggup melambatkan-lambatkan solat maghrib…Allahu

Persoalannya, walaupun predictable, cliché, cringe tahap dewa tapi mengapa masih menerima sambutan? Bagi aku ini boleh dua perkataan yang boleh menjawab persoalan ini ialah emosi dan kedudukan. Lelaki yang masih tengok mungkin special case (bukan nk degrade) tak pun krew belakang tadbir. Tapi perempuan adalah manusia ciptaan Tuhan yang sifatnya emotionally attached.

Emosi

Pernah tak korang baca luahan perasaan di page KRT dan IIUM Confession. Apa perasaan anda? Sedih? Kecewa? Kasihan? Marah? Dua page ini mempunyai satu ciri persamaan iaitu penceritaan dan pengakuan yang beremosi dan ‘originality’.

Lihat bagaimana dengan emosinya, laras bahasanya, tatabahasa menggambarkan situasi, dilemma yang dihadapi si pencerita. Unsur-unsur saspen, plot twist, dan aku boleh kasi gred A++ kualiti karangannya. Dan aku tak hendak sentuh kenapa trend orang ramai yang minat page sebegitu rupa tapi bagaimana emosi menanam idea fantasi.

Wanita mempunyai sifat empati yang lebih tinggi berbanding lelaki. Ada sebab wanita dianugerahkan untuk melahirkan, menyusu, membesarkan anak. Apabila melihat sesuatu perkara tidak kisahlah baik ataupun buruk, mereka selalu mengaitkan diri mereka dengan situasi tersebut. Lebih kurang put yourself in someone shoes.

Adegan romantik dan komedi dirancang, dilakonkan oleh pelakon Melayu persis Rohingya membuatkan ramai wanita terpana dan teruja. Bait-bait ayat dan pickup line yang diucapkan mencairkan hati wanita yang mendengarnya. Mengharap apabila si isteri merajuk, si suami memujuk, Tertanam satu idea fantasi dan imaginasi dalam benak fikiran mereka kononnya inilah realiti yang mereka kehendaki.

Malangnya. realiti tidak seperti fantasi. Bercinta sebelum kahwin tidak sama selepas kahwin. Akhirnya, rumah tangga runtuh akibat mengharap perkara yang mustahil. Inilah yang akan terjadi apabila terlalu banyak meletakkan syarat untuk bahagia. Nak makan mewah. Nak pakaian berjenama. Nak bercuti di luar negara. Nak berkereta besar. Anda sendiri senaraikan.

Kedudukan

Dengan kedudukan, harta, keturunan darjat yang tinggi, mana mana lelaki di dunia yang tak handsome boleh berubah status sosial di mata wanita. Dalam drama Melayu, kemewahan seperti makan direstoran mahal, rumah sebesar istana, kereta sports adalah contoh contoh fantasi yang ditunjukkan. namun bukan semua perempuan mata duitan ataupun gold digger. Lumrah perempuan untuk hidup senang didorong oleh kelangsungan hidup.

Jika di dalam alam haiwan, nature ibu haiwan akan melakukan apa sahaja untuk memastikan anaknya hidup dan selamat. Jadi wanita akan terdorong mencari lelaki yang mampu menyara kehidupan dan menarik minat mana lelaki yang boleh memberikan keselamatan untuknya dan anak yang bakal dilahirkan. Oleh sebab itu, wanita secara tidak sedar menjustifikasikan unsur persamaan yang ada di dalam drama melayu dari segi biologi, psikologi dan sosiologi.

Manakala, lumrah lelaki akan cuba untuk menyebarkan benih genetik seluas-luasnya sebagai manusia kepada kaum wanita. Jadi tak hairanlah Nabi Sulaiman mempunyai 1000 gundik dan isteri, Nabi Daud mempunyai 100 isteri (tonton video Ustaz Abdul Somad dibawah), raja-raja memiliki harem dan Genghis Khan yang dipercayai  mengandungkan hampir 1000 wanita sehingga digelar ‘super father’.

Secara hipotetikalnya, faktor hypergamy memainkan peranan penting dalam menentukan pasangan hidup bagi sesorang wanita. Hypergamy ni bermaksud perbuatan mengahwini lelaki yang datang dari kedudukan yang lagi tinggi. Tapi Istilah tersebut tiada kaitan langsung dengan polygamy dan monogamy dari segi konteks.

Oleh itu, segelintir wanita menonton drama Melayu telah di’programkan’, di’brainwash’ kononnya agar soulmate atau jodoh yang mereka akan datang dari golongan atasan. Dan mendambakan kehidupan mereka kelak seperti apa yang dipertontonkan di hadapan tv adalah kehidupan yang toksik.

Secara realistiknya, hypergamy berkehendakkan perfection adalah tidak masuk akal. Tiada masalah untuk berangan-berangan, tetapi berhentilah  bersungguh sungguh untuk merubah takdir sendiri (tak redha), seolah-olah ingin menjadi Tuhan. Sekian.

Artikel kiriman Mat Kedah untuk The Patriots.